title: Children of the Dark Waters

text: Albumissa on lähes sama, mutta synkempi sävy kuin aiemmalla Before the Bleeding Sun-levyllä. Kappale ”Angelheart, Ravenheart (Act II: Children of the Dark Waters)” on toinen osa Before the Bleeding Sun -albumilla julkaistusta kappaleesta. Albumilla on myös vaikutteita melodisesta black metalista.


title: Children of the Dark Waters

text: Albumin single ”Tears of Autumn Rain” julkaistiin Suomessa 18. helmikuuta 2009. Singlellä ovat mukana myös naislaulajat Miriam Renvåg (Ram-Zet) ja Heidi Parviainen (Amberian Dawn). Albumi miksattiin Finnvox Studiolla Helsingissä maalis- ja huhtikuussa 2009. Aikaisempien albumeiden tapaan se äänitettiin Tico Tico Studiolla Kemissä. Kitaristi Risto Ruuth jätti yhtyeen ennen albumin julkaisua, ja hänen korvaajakseen tuli Mika Lammassaari.


title: Luettelo televisiosarjan Num3rot hahmoista

text: Tämä on luettelo televisiosarja Num3rot hahmoista. Num3rot on rikossarja, jossa ratkaistaan rikoksia matematiikan avulla.


text: Charles Edward "Charlie" Eppes (Näyttelijänä David Krumholtz) on matemaatikko, joka toimii FBI:n sekä NSA:n konsulttina. Hän auttaa veljeään Don Eppesiä (Rob Morrow) ratkaisemaan rikoksia FBI:ssa. Hänen perheeseensä kuuluu Donin lisäksi isä Alan Eppes (Judd Hirsch). Heidän äitinsä Margaret Mann-Eppes on kuollut, eikä häntä ole näytetty sarjassa. Charlie on käytännön matematiikan professori fiktiivisessä CalScin yliopistossa. Hänen kollegansa ja paras ystävänsä on Larry Fleinhardt (Peter MacNicol). Lisäksi hänen apunaan toimii Amita Ramanujan (Navi Rawat), jonka kanssa Charlie seurustelee.


text: Don Eppes on Charlien isoveli ja FBI:n erikoisagentti. Hän päätti värvätä Charlien ratkomaan heidän kaikkein vaikeimpia rikoksiaan. Don pelasi pienenä baseballia Nappula-Liigassa ja seuraa lajia edelleen mielenkiinnolla. Lisäksi Don pelasi nuorempana myös jääkiekkoa.


text: Don seurusteli toisella tuotantokaudella syyttäjä Robin Brooksin (Michelle Nolden) kanssa. Robin kuitenkin jätti Donin kolmannen kauden alussa, ja Don alkoi hieman myöhemmin seurustella Liz Warnerin kanssa. Liz oli myös Donin oppilas Quanticossa, jossa Don oli hänen taktinen opettajansa.


text: Kun sarjamurhaaja Crystal Houle kidnappasi Megan Reevesin, Don laittoi agentti Edgertonin pahoinpitelemään Crystalin kumppanin saadakseen tiedon hänen olinpaikastaan. Don mietti myöhemmin, kuinka pitkälle olisi ollut valmis menemään saadakseen Meganin takaisin. Don joutui myöhemmin psykiatrille.


text: Larry Fleinhardt on fysiikan professori ja FBI-konsultti. Hän on myös Charlien paras ystävä ja työskentelee tämän kollegana CalScin yliopistossa. Larryn unelma on ollut pienestä asti päästä astronautiksi, ja tämä unelma toteutuukin, kun hän saa työtarjouksen NASAlta. Tällä selitettiin samalla hänen poistumistaan sarjasta TV-sarjan 24 kuvauksia varten, jonne Larrya näytellyt MacNicol sai roolin.


text: Alan Eppes on Donin ja Charlien isä. Alan toimi ennen Los Angelesin kaupungin suunnittelijana. Hän jäi leskeksi vaimonsa Margaret Mann-Eppes kuoltua. Margaret on nähty sarjassa kerran, kun Alan näki unta hänestä. Tällöin naista esitti JoBeth Williams. Nykyisin Alan seurustelee Mildred "Millie" Finchin (Kathy Najimy) kanssa. Alan on myös auttanut Charlieta joissakin FBI-tapauksissa. Esimerkiksi jaksossa "Under Pressure" (3.22) Alan auttaa Charlieta etsimään terroristien hyökkäyksen kohteen.


text: Colby Granger (Dylan Bruno) on Donin tiimiin kuuluva FBI-agentti. Colby saapui sarjaan 2. tuotantokaudella. Ensimmäisissä jaksoissa näytettiin, että Colby ja David Sinclair (Alimi Ballard) vihaisivat toisiaan, mutta myöhemmin heistä tuli läheisiä ystäviä.


text: Colby palveli Afganistanissa ennen liittymistään FBI:hin. Hänen vanha armeijakaverinsa Dwayne Carter (Shawn Hatosy) työskenteli vastavakoilussa palattuaan Afganistanista Golbyn kanssa. Jaksossa "The Mole" Dwayne paljastuu Kiinan kaksoisagentiksi ja Colby saa tietää asiasta ensimmäisenä. Hän ei kuitenkaan pysty paljastamaan Dwaynea tiimilleen, koska tämä pelasti hänet palavasta Humveestä riskeeraten oman henkensä.


text: Kolmannen kauden viimeisessä jaksossa paljastuu, että Colby onkin ollut Kiinan kaksoisagentti 2 vuotta. Neljännen kauden alussa Colby paljastuukin kolmoisagentiksi ja Don käy tiiminsä kanssa pelastamassa hänet kiinalaisilta. Dwaynen ansiosta Colby jää henkiin, mutta hän kuolee pian itse. Tämän jälkeen Granger palaa tiimiin.


text: Amita Ramanujan on CalScissa toimiva, intialaissukuinen tohtori. Hän on itse syntynyt Kaliforniassa, mutta hänen muu perheensä on kotoisin Etelä-Intiasta, ja he puhuvat tamilia. Hänen vanhempansa ovat Tapti ja Sanjay Ramanujan.


text: Amita voitti Milton Prizen vuonna 2006. Hän käytti palkintorahat matkustukseen Intiaan ja kahden intialaisen tytön koulunkäyntiin, jotka hän tapasi yhdessä Donin FBI-tapauksessa.


text: Amita auttaa Charlieta useissa tämän FBI-tapauksissa sekä seurustelee hänen kanssaan. Hänen vanhempansa yrittivät aiemmin sopia hänelle avioliiton useammankin intialaisen miehen kanssa, mutta he hyväksyivät Charlien ja Amitan seurustelun neljännellä tuotantokaudella. Hän sai kolmen vuoden apulaisprofessorin tarjouksen Harvardin yliopistoon, mutta kieltäytyi siitä jääden CalScihin.


text: David Sinclair on Donin tiimiin kuuluva FBI-agentti. Hän kantaa aseenaan Clock 22 pistoolia. Davidin parhaat lapsuudenystävät olivat Ben Ellis ja Earl Day. Hän kasvoi Bronxissa, New Yorkissa. David opiskeli Cornellin yliopistossa. Hän on vasenkätinen.


text: Liz Warner (Aya Sumika) on Donin tiimiin kuuluva FBI:n erikoisagentti. Don oli hänen taktinen opettajansa Quanticossa. Liz saapui sarjaan kolmannen tuotantokauden jaksossa "Longshot". Hän tutki salvadorilaista huumekartellia.


text: Don ja Liz seurustelivat jonkin aikaa, mutta erosivat jaksossa "Tabu".


text: Ian Edgerton (Lou Diamond Phillips) on FBI:n paras, sekä Yhdysvaltojen neljänneksi parhain tarkka-ampuja. Hän on lisäksi myös jäljittäjä. Ian toimii myös muiden tarkka-ampujien kouluttajana Quanticossa, kun hänellä ei ole tapauksia kesken. Hän ei usko Charlien matematiikkaan ja sanookin tätä välillä "Voodooksi".


text: Jaksossa "Two Dauhters" Ian käyttää kyseenalaisia kuulustelumenetelmiä Crystal Hoylen kumppaniin saadakseen tietää, missä Crystal on. Lopulta Crystalin ajaessa tiesulkua kohti Don ampuu tämän, vaikka Ianilla oli hänen vieressään suora linja.


text: Jaksossa "Pandora's Box" Ian ampuu lava-auton ohjaamon ikkunan läpi miehen ja toivoo sen jälkeen nousevansa kolmanneksi parhaaksi ampujaksi.


text: Komisario Gary Walker (näyttelijänä Will Patton) on töissä LAPD:ssa, tutkien normaalisti jengien väkivaltarikoksia ja organisoitunutta rikollisuutta. Hän tekee yhteistyötä Donin tiimin kanssa aina kun heidän juttunsa kohtaavat. Gary nähtiin sarjassa ensimmäisen kerran toisen tuotantokauden jaksossa "LA Gangsta" (The O.G.), jonka jälkeen hän on ollut mukana kolmessa jaksossa.


text: Mildred ("Millie") Finch (Kathy Najimy) on CalScin fysiikan, matematiikan ja tähtitieteen professori. Mildred saapui sarjaan kolmannen kauden puolessavälissä. Hän seurustelee Charlien isän Alan Eppesin kanssa.


text: Mildred on James Bond -elokuvien suuri ystävä. Hän myös auttoi Oswald Kittneriä (Jay Baruchel) saamaan opiskelupaikan CalScista. Millie työskenteli myös aikoinaan AMANDA -projektissa.


text: Mildrediä ei ole näytetty neljännen ja viidennen tuotantokauden aikana, mutta hänet on silti mainittu sarjassa.


text: Ensiesiintymisensä aikaan 30-vuotias Crystal Houle ja 17-vuotias Buck Winters ovat sarjassa 2-3 jakson ajan esiintyneitä murhaajia. Crystal Houle karkasi nuorena kotoa Los Angelesiin, jossa hän sekaantui laittomuuksiin. Jäätyään kiinni hän kunnostautui ja ryhtyi high schoolin opettajaksi. Buck Winters oli yksi Crystalin opiskelijoista, jotka alkoivat seurustelemaan keskenään. Heidän seurustelusuhteensa tultua julki he päättivät tappaa Buckin vanhemmat ja lähteä tapporetkelle ympäri maata. Päästyään Los Angelesiin Crystal alkoi tappamaan ihmisiä, joille hän kantoi kaunaa nuoruutensa karkumatkalta. Donin tiimin napattua Buckin Crystal päätti kidnapata Megan Reevesin vaihtaakseen tämän Buckiin. Megan onnistuu kuitenkin karkaamaan ennen vaihtokaupan suorittamista. Crystal yrittää paeta Meksikoon, mutta törmää poliisin tiesulkuun, jossa Don Eppes surmasi hänet. Buck Winters tuomittiin myöhemmin vankeuteen.


text: Viidennellä tuotantokaudella Buck Winters karkasi vankilasta yhdessä kahden muun vangin kanssa. Donin tiimi jäljitti Buckia pitkään, kunnes he löysivät tämän Los Angelesissa sijainneesta kirkosta. Buck vangittiin ja lähetettiin takaisin vankilaan.


title: Janne Vuorinen

text: Janne Vuorinen (s. 5. kesäkuuta 1970) on entinen pesäpalloilija ja sittemmin pelinjohtaja.


title: Janne Vuorinen

text: Vuorinen voitti pesäpallon Suomen mestaruuden yhdeksän kertaa pelaajana, joista kahdeksan kertaa Sotkamon Jymyn joukkueessa sekä kerran Oulun Lipon kanssa vuonna 1998. Lisäksi Vuorinen saavutti pelaajana kaksi hopeaa ja yhden pronssin. Toukokuussa 2003 hän nousi Superpesiksen kaikkien aikojen etenijätilaston ykköseksi. Hän oli Superpesiksen paras etenijä vuosina 1989, 1990, 1992, 1993 ja 1998. Vuonna 1992 hänet valittiin Vuoden pesäpalloilijaksi. Kaikkiaan Vuorinen toi 399 ottelussa 647 juoksua. Vuorinen osallistui pelaajana yhdeksään Itä–Länsi-otteluun.


title: Janne Vuorinen

text: Pelinjohtajana hän on ollut idän valitsijana vuosina 2007 ja 2012. Pelaajauransa jälkeen Vuorinen toimi Sotkamon Jymyn pelinjohtajana kauden 2003 lopun sekä kauden 2004 ja uudelleen kausilla 2006-2007. Jymy voitti Vuorisen opeilla kaksi SM-kultaa ja yhden hopean. Hänet valittiin vuoden pelinjohtajaksi 2004 ja 2006. Vuosina 2009 ja 2010 hän toimi Oulun Lipon pelinjohtajana.


title: Janne Vuorinen

text: Vuorinen palasi pelinjohtotehtäviin kaudeksi 2014 tehtyään kaksivuotisen sopimuksen Joensuun Mailan kanssa. Hän johdatti JoMan kahteen halli-SM-kultaan 2014 ja 2015. Kaudella 2015 JoMa voitti Vuorisen alaisuudessa SM-pronssia. Keväällä 2015 Vuorinen ilmoitti lopettavansa pelinjohtajan tehtävässä kauden jälkeen. JoMa taisteli kaudella 2015 runkosarjan voitosta, mutta taipui Vimpelin Vedolle pisteellä. Pudotuspeleissä JoMa hävisi välierissä Vuorisen entistä seuraa Sotkamon Jymyä vastaan. Vuorisen pesti Joensuussa päättyi lopulta pronssijuhliin.


title: Janne Vuorinen

text: Janne Vuorisen isä Pasi Vuorinen saavutti pesäpallon SM-mitaleja Kouvolan Pallonlyöjien joukkueessa vuosina 1954, 1955 ja 1959 ja Suomen mestaruuden Sotkamon Jymyssä 1963.


title: Janne Vuorinen

text: Vuorinen on koulutukseltaan liikunnanopettaja. Hän työskentelee Sotkamon urheilulukiossa opettajana ja johtavana valmentajana.


title: Naisten puolue

text: Naisten puolue (Naisp.) oli suomalainen 1990-luvun alkupuolella toiminut puolue. Naisten asiaa ajanut puolue osallistui kahdesti eduskuntavaaleihin ja kerran kunnallisvaaleihin, mutta sen listoilta ei valittu kansanedustajia tai valtuutettuja.


title: Naisten puolue

text: Järjestö merkittiin yhdistysrekisteriin marraskuussa 1989 ja puoluerekisteriin vuotta myöhemmin. Alkuvaiheessa projektia vetivät Anja Hämäläinen, Mirjam Airio-Murola ja Kirsti Viljamaa. Perustajien esikuvana oli Islannissa toiminut Naisten lista (Kvennalistinn). Yhdistyksen nimi oli aluksi Naisliike, kunnes se joulukuussa 1990 vaihdettiin Naisten puolueeksi. Ensimmäinen puoluekokous pidettiin tammikuussa 1991, jolloin puheenjohtajaksi valittiin kokoomuksesta edelliskesänä loikannut Espoon kaupunginvaltuutettu Marjaliisa Muurman. Kokoukseen osallistui noin 50 puolueen kannattajaa. Vuonna 1995 puolueen toimintaan osallistui noin 200 aktiivia.


title: Naisten puolue

text: Järjestö poistettiin puoluerekisteristä kesäkuussa 1995 sen jäätyä ilman paikkoja kaksissa eduskuntavaaleissa. Puolueen oli tarkoitus kerätä kortit uudestaan. Puolueen kotisivuja päivitettiin vielä joulukuussa 1995.


title: Naisten puolue

text: Naisten puolue osallistui Naisjärjestöt Yhteistyössä – Nytkis -yhdistyksen toimintaan. Puolueen edustajia osallistui kansainvälisiin naiskonferensseihin ja se järjesti Naisten puolueiden yhteispohjoismaisen seminaarin Turussa.


title: Naisten puolue

text: Heinäkuussa 1994 Naisten puolue päätti ylimääräisessä edustajakokouksessaan vastustaa Suomen jäsenyyttä Euroopan unionissa.


title: Naisten puolue

text: Eduskuntavaaleissa 1991 Naisten puolueella oli ehdokkaita kaikissa Manner-Suomen vaalipiireissä Kymiä lukuun ottamatta. Kannatus oli suurinta Helsingissä (1,1 %). Vuonna 1995 puolueella oli lista kymmenessä vaalipiirissä. Kannatus oli jälleen vahvinta Helsingissä (0,8 %). Naispuolueen ehdokkaita olivat muun muassa Tarja Smura (Miss Suomi 1993) ja Sanelma Vuorre (Miss Messuhalli 1941). Eniten henkilökohtaisia ääniä keräsi puheenjohtaja Söderling (1 418).


title: Naisten puolue

text: Puolue teki vaaliliittoja LKP:n, SKL:n, SMP:n, SEP:n, EKA:n, EVY:n, ja EPV:n kanssa.


title: Naisten puolue

text: Kunnallisvaaleissa 1992 Naisten puolue asetti oman listansa vain Helsingissä (1 221 ääntä / 0,5 %) ja Espoossa (773 / 0,9 %).


title: Naisten puolue

text: Vuoden 1994 presidentinvaalissa puolue tuki Eeva Kuuskoskea ensimmäisellä ja Elisabeth Rehniä toisella kierroksella.


title: Naisten puolue

text: Vuonna 1991 puolue osallistui omalla listallaan Helsingin Puhelinyhdistyksen edustajiston vaaleihin.


title: Englannin Valioliigan kausi 2008–2009

text: Englannin Valioliigan kausi 2008–2009 alkoi 16. elokuuta 2008 ja päättyi 24. toukokuuta 2009. Manchester United voitti mestaruuden kolmannen kerran peräkkäin. Kyseessä oli seuran yhdestoista mestaruus sitten Valioliigan perustamisen 1992 ja yhteensä 18. Englannin mestaruus. Samalla se nousi mestaruuksien kokonaismäärässä jaetulle ykkössijalle yhdessä Liverpoolin kanssa.


title: Englannin Valioliigan kausi 2008–2009

text: "Lopullinen sarjataulukko 24. toukokuuta 2009""


title: Englannin Valioliigan kausi 2008–2009

text: "Lopullinen maalintekijätilasto 24. toukokuuta 2009"


title: TLY Open Air

text: TLY Open Air on Tammelan Urheilukentällä elokuun alussa pidettävä metallimusiikkiin keskittyvä festivaali.


title: TLY Open Air

text: Ensimmäinen TLY-festivaali järjestettiin 23. elokuuta 2008 nimellä Thrashia Läpi Yön. Konsertissa esiintyivät Distractress, Headnail, Perfect Chaos, MyGrain, Amoral, Kiuas ja Diablo.


title: TLY Open Air

text: Toinen TLY Open Air järjestettiin 1.8.2009 ja esiintyjinä olivat Entombed, Profane Omen, Bloodpit, Amoral, Before the Dawn, Peer Günt, Medeia, Hateform, Vorum, Scarcyde ja Sanity Shed. Entwine joutui perumaan kaikki kyseisen viikonlopun konserttinsa ja korvaajaksi tuli Bloodpit.


title: Howard Ashman

text: Howard Elliot Ashman (17. toukokuuta 1950 Baltimore, Maryland, Yhdysvallat – 14. maaliskuuta 1991 New York City, New York, Yhdysvallat) oli yhdysvaltalainen Grammy- ja Oscar-palkittu näytelmäkirjailija ja elokuvamusiikin sanoittaja. Hänen tunnetuin työnsä on musikaali "Pieni kauhukauppa", johon hän teki sanat ja Alan Menken sävelsi musiikin. "Pienestä kauhukaupasta" tuli tuottoisin ja kolmanneksi pisimpään pyörinyt Off Broadway -musikaali. Ashman voitti Oscar-palkinnon parhaasta laulusta ”Under the Sea” elokuvaan "Pieni merenneito" vuonna 1990 ja Grammy-palkinnon albumista "The Little Mearmaid" vuonna 1991.


title: Howard Ashman

text: Ashman oli homoseksuaali. Hän kuoli 40-vuotiaana AIDSin aiheuttamiin komplikaatioihin. Kuolemansa jälkeen Ashman oli ehdolla parhaan laulun Oscar-palkinnon saajaksi kolmesta laulusta elokuvaan "Kaunotar ja hirviö" vuoden 1992 gaalassa. Hän voitti Alan Menkenin kanssa palkinnon laulusta ”Beauty and the Beast”. Ashmanin palkinnon vastaanotti hänen kumppaninsa Bill Launch. Hän oli myös vuotta myöhemmin Oscar-ehdokkaana elokuvasta "Aladdin".


title: Valley Beth Shalom

text: Valley Beth Shalom on konservatiivijuutalainen synagoga Los Angelesissa Kaliforniassa ja yksi Yhdysvaltain suurimmista konservatiivisynagogista. Newsweek-lehti sisällytti sen ”Yhdysvaltain 25 eloisimman synagogan” listalleen, minkä lisäksi se tunnetaan Jewish World Watch -ihmisoikeusjärjestön perustamisesta.


title: Amaury Bischoff

text: Amaury Bischoff (s. 31. maaliskuuta 1987 Colmar, Ranska) on ranskalais-portugalilainen jalkapalloilija, joka edustaa Englannin valioliigan Arsenalia. 175 senttimetriä pitkän Bischoffin pelipaikka on keskikentällä.


title: Amaury Bischoff

text: Bischoffin isä on ranskalainen ja äiti portugalilainen. Bischoff aloitti maajoukkueuransa Ranskan alle 18-vuotiaiden maajoukkueessa, mutta vaihtoi alle 20-vuotiaissa Portugaliin kutsun saatuaan.


title: Kezia

text: Kezia on kanadalaisen metalliyhtye Protest the Heron ensimmäinen albumi. Albumi julkaistiin Kanadassa 30. elokuuta 2005 ja Yhdysvalloissa 4. huhtikuuta 2006.


title: Kezia

text: Albumin kappaleet kertovat teloitettavaksi joutuvasta Kezia-nimisestä naisvangista teloituksen suorittavan vanginvartijan, teloitusta johtavan papin ja Kezian itsensä näkökulmasta.


title: Runkohuone

text: Runkohuone on pitkäkirkkotyyppisen kirkon suurin tila, joka on tarkoitettu lähinnä seurakunnalle. Se koostuu yhdestä tai useammasta pitkittäislaivasta.


title: Byretti

text: Byretti on laboratorioväline, jota käytetään esimerkiksi titrauksessa vapauttamaan tarkkoja määriä nestemäistä reagenssia. Se on pitkä, asteikolla varustettu sylinterimäinen putkilo, jonka pohjalla on hana tai helmisuljin nesteen vapauttamista varten. Parhaimmillaan luokan A byretit kykenevät ± 0.05 cm tarkkuuteen.


title: Byretti

text: Ranskalainen kemisti François Antoine Henri Descroizilles kehitti vuonna 1791 ensimmäisen byretin, joka muistutti enemmänkin asteikolla varustettua putkiloa. Joseph Louis Gay-Lussac kehitti tätä edelleen asettamalla nestettä vapauttavan kärjen ylös sivulle, ja vakiinnutti ensimmäisenä termit "pipetti" ja "byretti". Karl Friedrich Mohr loi nykyaikaisen byretin asettamalla sulkimella varustetun kärjen pohjaan.


title: Meandrinidae

text: Meandrinidae on kivikorallien heimo, johon kuuluu viisi tai seitsemän sukua. Neljä sukua elää Atlantilla, loput Indopasifisella merealueella ja Punaisellamerellä. Niillä on tiivis kalkkirunko, ja polyyppien lonkerot ovat lähellä suuaukkoja.


title: Carlos Borges

text: Carlos Ariel Borges (14. tammikuuta 1932 Montevideo – 5. helmikuuta 2014 Montevideo) oli uruguaylainen jalkapalloilija. Borges edusti maajoukkuetasolla Uruguayta Sveitsin MM-kisoissa 1954. Hän teki turnauksessa 4 maalia viidessä ottelussa, näistä kolme Skotlantia vastaan.


title: Sirppimatkijat

text: Sirppimatkijat ("Toxostoma") on matkijoiden heimoon kuuluva varpuslintusuku. Sirppimatkijoiden sukuun kuuluu BirdLifen mukaan kymmenen lajia. Toisissa lähteissä sukuun on esitetty eri lajimääriä.


Go-Go Shoes – The Story of Honey B. & T-Bones 1982–2002 on suomalaisen yhtyeen Honey B and the T-Bones kokoelma-albumi.


title: Burhan Sargın

text: Burhan Sargın (11. helmikuuta 1929 Ankara) on 1950-luvulla uransa huipulla ollut turkkilainen jalkapalloilija. Sargun edusti Turkkia maajoukkuetasolla Sveitsin MM-kisoissa 1954, joissa hän teki kahdessa ottelussa kolme maalia, kaikki Etelä-Koreaa vastaan.


title: Sinimatkijat

text: Sinimatkijat ("Melanotis") on matkijoiden heimoon kuuluva varpuslintusuku. Sinimatkijoiden sukuun kuuluu BirdLifen mukaan kaksi lajia.


title: Kyrene (mytologia)

text: Kyrene () oli kreikkalaisessa mytologiassa lapiittien kuninkaan Hypseuksen tytär ja nymfi, joka oli tunnettu tavattomasta kauneudestaan.


title: Kyrene (mytologia)

text: Leijonan hyökättyä hänen isänsä lammaslauman kimppuun Kyrene paini paljain käsin sen kanssa. Paikalla ollut Apollon rakastui tähän välittömästi ja sieppasi Kyrenen mukaansa Libyaan. Täällä suhteesta syntyi Aristaios, ja Kyrene sai lahjaksi maa-alueen, joka tunnettiin Kyrenaikana. Sinne perustettiin myöhemmin Kyrenen kaupunki.


title: Kveekarimatkijat

text: Kveekarimatkijat ("Cinclocerthia") on matkijoiden heimoon kuuluva varpuslintusuku. Kveekarimatkijoiden sukuun kuuluu BirdLifen mukaan kaksi lajia.


title: Lainvalvoja

text: Lainvalvoja ("Lawman") on yhdysvaltalainen vuonna 1971 valmistunut lännenelokuva. Sen ohjasi Michael Winner ja pääosia näyttelevät Burt Lancaster (Sheriffi Jered Mannox) ja Robert Ryan (Sheriffi Cotton Ryan). Sivuosissa nähdään muun muassa Robert Duvall.


title: Focus 3

text: Focus 3 on alankomaalaisen Focus-yhtyeen vuonna 1972 julkaistu tupla-albumi ja järjestyksessään kolmas pitkäsoitto. Albumille sisältyvät muun muassa hitti ”Sylvia” (Britanniassa sija 4) sekä vuoden 1970 single ”House of the King”. ”House of the King” puuttuu "Focus 3":n CD-versiosta, mutta on lisätty yhtyeen debyyttialbumin CD-versiolle.


title: Hypseus

text: Hypseus () oli kreikkalaisessa mytologiassa lapiittien kuningas ja jokijumala Peneioksen ja najadi Kreusan poika. Puolisonsa Khlidanopen kanssa hänellä oli lapset Kyrene, Themisto ja Astyageia.


title: Theodor Wagner

text: Theodor "Turl" Wagner (6. elokuuta 1927) on itävaltalainen entinen jalkapalloilija. Wagner edusti maajoukkueurallaan Itävaltaa Sveitsin MM-kisoissa 1954 tehden turnauksessa neljässä ottelussa 3 maalia, kaikki Sveitsiä vastaan.


title: Josef Hügi

text: Josef "Sepp" Hügi (23. tammikuuta 1930 Riehen, Sveitsi – 16. huhtikuuta 1995 Basel, Sveitsi) oli sveitsiläinen jalkapalloilija. Hügi edusti maajoukkuetasolla Sveitsiä Sveitsin kotikisoissaan 1954 ja pelasi kolme ottelua. Hän teki kuusi maalia, joista kolme Itävaltaa vastaan. Hän oli turnauksen toiseksi paras maalintekijä yhdessä Itävallan Erich Probstin sekä Saksan Max Morlockin kanssa.


title: Pikkuhanhikki

text: Pikkuhanhikki ("Potentilla tabernaemontani", aikaisemmin "P. neumanniana") on eurooppalainen hanhikkilaji. Suomessa lajia tavataan harvinaisena lähinnä Ahvenanmaalla. Suomessa pikkuhanhikki on rauhoitettu.


title: Pikkuhanhikki

text: Monivuotinen pikkuhanhikki on suikerteleva ja juurehtiva. Sen haarat ovat puutuneita ja kasvavat 5–15 cm pitkiksi. Kasvilla on sekä kukattomia että kukallisia lehtiruusukkeita. Ruohomaiset kukintohaarat ovat 5–10 cm korkeita, pystyjä tai kohenevia ja suorakarvaisia. Aluslehtien lapa viisisorminen, ylempien lehtien lapa kolmisorminen. Lehdykät ovat kärkipuolelta hammaslaitaisia, vastapuikeita, päältä kiiltäviä ja kaljuja, mutta alta karvaisia. Täysin keltaisten kukkien terälehdet ovat verholehtiä pidempiä. Pikkuhanhikki kukkii touko-kesäkuussa.


title: Pikkuhanhikki

text: Pikkuhanhikki muistuttaa hyvin läheisesti samoilla kasvupaikoilla esiintyvää sakarahanhikkia ("P. neumanniana", aikaisemmin "P. subarenaria") ja niitä on välillä erittäin hankala erottaa toisistaan niiden monimuotoisuuden takia. Lajit ilmeisesti myös risteytyvät keskenään, vaikka ne pääasiassa lisääntyvätkin kasvullisesti.


title: Pikkuhanhikki

text: Pikkuhanhikin levinneisyysalue ulottuu Espanjasta ja Britteinsaarilta halki Keski- ja Itä-Euroopan Puolaan ja Bulgariaan saakka. Pohjoisimpana sitä tavataan eteläisessä Norjassa, Ruotsissa ja Suomessa. Suomen esiintymät ovat pääasiassa Ahvenanmaalta. Manner-Suomesta tunnetaan vain yksi esiintymä Suomusjärveltä. Pikkuhanhikki lienee Suomessa muinaistulokas, ja sen tunnetut esiintymät ovat lähinnä vanhojen merireittien varsilla.


title: Pikkuhanhikki

text: Kalkinsuosijana pikkuhanhikkia tavataan kalkkipitoisilla, kuivilla kalliokedoilla tai kivikkoniityillä. Laji on huono kilpailija, joten kasvupaikkojen laidunnus on tärkeää, jotta kilpailevat kasvilajit pysyvät matalina. Laidunnuksen loppuminen onkin suurin uhka pikkuhanhikkiesiintymille.


title: Adam Lambert

text: Adam Mitchel Lambert (s. 29. tammikuuta 1982 Indianapolis, Indiana) on yhdysvaltalainen laulaja, lauluntekijä ja näyttelijä. Hän sijoittui toiseksi "American Idol" -laulukilpailussa vuonna 2009. Lambertin ensimmäinen single ”No Boundaries” julkaistiin iTunes-sivustolla 20. toukokuuta 2009.


title: Adam Lambert

text: Lambertin musiikillisia vaikuttajia ovat muun muassa Queen, David Bowie, Michael Jackson, Aerosmith sekä Led Zeppelin. Lambertin esikoisalbumi "For Your Entertainment" ilmestyi 23. marraskuuta 2009. Albumi debytoi Billboard 200 -listan sijalla kolme ja myi hieman alle 200 000 kappaletta Yhdysvalloissa ensimmäisellä listaviikollaan. Albumi on myyty yli kaksi miljoonaa kappaletta.


title: Adam Lambert

text: 15. toukokuuta 2012 julkaistiin Lambertin toinen albumi "Trespassing". Levyn ensimmäinen single oli ”Better Than I Know Myself”. 17. huhtikuuta julkaistiin Lambertin toinen single ”Never Close Our Eyes”. Viimeisenä singlenä julkaistiin kappale ”Trespassing”. Lambertin mukaan joidenkin Trespassing-albumin kappaleiden inspiraation lähteenä on ollut hänen suomalainen ex-poikaystävänsä, Sauli Koskinen. Lambert saapui konsertoimaan uutta albumiaan "Trespassingia" Suomeen maaliskuussa 2013 "We Are Glamily" -nimisellä kiertueellaan. Lambert on toiminut Queenin laulajana yhtyeen konserteissa vuodesta 2011 lähtien. Queen on vieraillut Suomessa Lambertin kanssa kaksi kertaa. Kaisaniemen puistossa kesäkuussa 2016. Toinen Lambertin ja Queenin konsertti Suomessa oli Hartwall Areenalla marraskuussa 2017. Adam vieraili Suomessa myös 6. kesäkuuta 2015 Lastensairaala 2017 -konsertissa Olympiastadionilla, jossa hän esitti kappaleensa ”Ghost Town”. Lambert konsertoi 21. huhtikuuta 2016 Hartwall Arenalla Helsingissä.


title: Adam Lambert

text: Adam Lambert syntyi Indianapolisissa, Indianassa sisustussuunnittelija Leila Lambertille ja Novatel Wirelessin ohjelmatuottaja Eber Lambertille. Lambertit muuttivat Kaliforniaan pian Adamin syntymän jälkeen ja Adam varttui Rancho Peñasquitosissa koillisessa San Diegossa. Lambert kävi Deer Canyon Elementary Schoolia, Mesa Verde Middle Schoolia sekä Mount Carmel High Schoolia.


title: Adam Lambert

text: Juutalainen Lambert esiintyi hepreaksi juutalaisissa tapahtumissa laulaen kappaleita kuten "Shir LaShalom".


title: Adam Lambert

text: Adam Lambert on ollut näyttelijä noin 10-vuotiaasta lähtien. Hänet valittiin näyttelemään Linusta San Diegon Lyceum -teatterin tuotokseen "You're a Good Man, Charlie Brown". 12-vuotiaana hänet valittiin näytelmään "Huilunsoittaja katolla" ja hän jatkoi esiintymistä läpi teinivuosien muun muassa seuraavissa näytelmissä: "Hello, Dolly!", "Chess", "Camelot", "The Music Man", "Grease" ja "Peter Pan". 19-vuotiaana Lambert lähti 10 kuukauden kiertueelle Anita Mann Productionsin kanssa, jonka jälkeen hän palasi Yhdysvaltoihin esiintymän oopperassa Orange Countyssä, Kaliforniassa. Tämän jälkeen Lambert valittiin eurooppalaiseen tuotokseen musikaalista "Hair" ja Yhdysvaltalaiseen "Brigadoo"n teatterituotokseen ennen kuin hänet valittiin Kodak Theatrella esitettyyn musikaaliin "The Ten Commandments: The Musical", jossa Lambert näytteli Val Kilmerin rinnalla. Lambert oli yksi näytelmän näyttelijöistä, jotka saivat positiivista palautetta.


title: Adam Lambert

text: Adam Lambert koe-esiintyi American Idolin kahdeksannelle kaudelle San Franciscossa, Kaliforniassa. Koe-esiintymisessä hän lauloi Michael Jacksonin kappaleen "Rock With You" sekä Queen -yhtyeen kappaleen "Bohemian Rhapsody". Semifinaalissa Lambert äänestettiin Top 13:sta liittyen ryhmä 2:en esiintyjien Allison Irahetan ja Kris Allenin joukkoon. Idol-kartanossa Lambertista ja Allenista tuli huonekavereita, minkä Allen sanoi johtuneen heidän siisteydestään.


title: Adam Lambert

text:
Michael Jackson-viikolla Lambert lauloi kappaleen "Black or White", jonka jälkeen kaikki tuomarit veikkasivat häntä finaaliin. Seuraavalla viikolla Lambert lauloi version kappaleesta "Ring of Fire". Randy Jackson, Kara DioGuardi ja Paula Abdul pitivät esityksestä, mutta Simon Cowell kutsui sitä roskaksi. Motown-iltana Lambert lauloi akustisen version The Miracles -yhtyeen kappaleesta "The Tracks of My Tears". Tuomarit pitivät esityksestä ja Smokey Robinson, viikon mentori ja alkuperäinen laulaja-sanoittaja, taputti esitykselle seisaaltaan. Top 8 -esityksenä Lambert lauloi Gary Julesin sovituksen kappaleesta "Mad World". Koska ohjelma oli jo ylittänyt esitysaikansa, vain Cowell ehti antaa kritiikkiä, ja teki sen seisaaltaan taputtaen. Seuraavan illan tuloslähetyksessä muut tuomarit osoittivat olevansa samaa mieltä kuin Cowell. Top 7 -esityksenään Lambert lauloi kappaleen "If I Cant Have You", jonka ansiosta DioGuardi kehui Lambertia koko joukon mieleenpainuvimmaksi kilpailijaksi. Top 4 -esityksenään Lambert esitti kappaleen "Whole Lotta Love". Cowell kommentoi kappaleen olevan yksi kauden parhaimmista, Abdulin kuvaillessa esitystä täydelliseksi.
Finaalissa Adam lauloi Kissin "Bethin" jonka jälkeen lavalle tuli Adamin kanssa Kiss itse soittamaan kappaleiden "Detroit Rock City" ja "Rock N' Roll All Night" ensimmäiset säkeistöt.


title: Adam Lambert

text: Lambertin kisatessa American Idolissa julkisuuteen nousi kuvia joissa Lambert suuteli miestä. Paneeli kuitenkin arvio ettei kuvilla luultavasti tulisi olemaan vaikutusta kilpailuun. Lambert vahvisti kuvien olevan hänestä, sanoen olleensa aina avoin elämästään ja ettei hänellä ole mitään salattavaa. Media spekuloi Lambertin seksuaalisuudesta veikaten tämän olevan homoseksuaali, jolloin hän olisi ensimmäinen homo American Idol. Kun Rolling Stone -lehti kysyi Lambertilla vaikuttaako tämän seksuaalinen suuntautuminen finaaliäänestykseen, Lambert nauroi ja sanoi "luultavasti". Pian American Idolissa toiseksi sijoittumisensa jälkeen Lambert julkisti Rolling Stonen kansikuvajutussa olevansa homoseksuaali.


title: Adam Lambert

text: Lambert on esittänyt kappaleen ”Time for Miracles” elokuvaan "2012".


title: Adam Lambert

text: Lambert seurusteli suomalaisen vuoden 2007 Big Brother- ja vuoden 2013 Dancing On Ice - voittaja Sauli Koskisen kanssa. "7 päivää" -lehti julkaisi marraskuussa 2010 kuvia, joissa Suomessa konsertoimassa ollut Lambert suuteli Koskisen kanssa. Myöhemmin pari nähtiin yhdessä esimerkiksi Los Angelesissa alkuvuodesta 2011. Helmikuussa 2011 Lambert myönsi kanadalaisen viihdeuutisohjelma "ET Canadan" haastattelussa seurustelevansa, mutta ei vielä silloin maininnut kumppaninsa nimeä. Lambert ja Koskinen lomailivat yhdessä alkuvuodesta 2011 Bora Boralla. Adam ja Sauli olivat myös American Idol -finaalissa poseeraamassa käsi kädessä punaisella matolla toukokuussa 2011. Heidän eroamisestaan uutisoitiin huhtikuussa 2013.


title: Ŵ

text: Ŵ (ŵ) on w-kirjain, jonka päällä on sirkumfleksi. Sitä käytetään kymrin (wales), njandžan (chicheŵa) ja nsengan kielissä. Kirjain esiintyy Malawin njandžankielisessä nimessä "Malaŵi". Kirjain vastaa soinnillista bilabiaalista frikatiivia.


title: Dorsetin ja Itä-Devonin rannikko

text: Dorsetin ja Itä-Devonin rannikko () on Englannin kanaalin pohjoisrannan osa, joka on nimetty Unescon maailmanperintökohteeksi. Se ulottuu Orcombe Pointista läheltä Exmouthia Devonin itäosassa Old Harry Rocksiin lähellä Swanagea Dorsetin itäosassa. Rannikkokaistaleen pituus on 153 kilometriä. Se on jyrkkää kalkkikivipengermää, jossa näkyy kerrostumia mesotsooiselta maailmankauden kaikilta osakausilta: triaskaudelta, jurakaudelta ja liitukaudelta. Hyvin säilyneissä kerrostumissa on fossiileita selkärankaisista ja selkärangattomista eläimistä maa- ja meriympäristöstä 185 miljoonan vuoden ajalta. Näistä kalkkikivipengermistä tehdyt löydöt ovat vaikuttaneet suuresti ihmiskunnan käsitykseen dinosaurusten ajasta ja sitä edeltäneistä elämänmuodoista.


title: Dorsetin ja Itä-Devonin rannikko

text: Rannikkoa pitkin kulkee vaellusreitti, joka on osa kansallista vaellusreitistöä. Alueen kaupungeista Exeter on lähellä reitin länsipäätä, Bournemouth sen itäpäätä.


title: Karl Freund

text: Karl W. Freund (16. tammikuuta 1890 Königinhof, Böömi, Itävalta-Unkari – 3. toukokuuta 1969 Santa Monica, Kalifornia, Yhdysvallat) oli saksalainen elokuvaaja ja elokuvaohjaaja. Hän voitti urallaan parhaan kuvauksen Oscarin.


title: Karl Freund

text: Freund liittyi elokuvateollisuuteen 1907, kun hän sai paikan apulaiskoneenkäyttäjänä. Häntä kiinnosti kuitenkin enemmän kuvaaminen ja vuoden päästä hänestä tuli uutisfilmien kuvaaja. Freund oli innovatiivinen ja kiinnostunut teknisistä kehityksestä, mikä teki hänestä elokuvaamisen kärkinimiä jo uransa varhaisessa vaiheessa. Freund työskenteli 1920-luvulla Ufa-elokuvayhtiölle ja teki yhteistyötä mm. ohjaajien F. W. Murnaun ja Fritz Langin kanssa. Yksi Freundin merkittävimmistä varhaisista elokuvista oli Langin ohjaama "Metropolis", jonka suosioon Freundin kuvaus vaikuttu suuresti.


title: Karl Freund

text: Freund tutki ennen lähtöä Saksasta myös yö- ja värikuvaamista. Hän kehitti Walter Ruttmanin elokuvaan "" tekniikan, joka mahdollisti kuvaamisen yöllä ilman keinotekoista valoa. Hollywoodissa hänen ensimmäisiä elokuviaan Universal Picturesilla oli Lewis Milestonen "Länsirintamalta ei mitään uutta", jonka lopulliseen versioon hän oli vaikuttamassa. Vuonna 1933 Freund ohjasi ensimmäisen elokuvansa: kauhutarinan "The Mummy".


title: Karl Freund

text: 1930-luvulla Freund siirtyi työskentelemään MGM:lle, jolle kuvasi mm. elokuvat "Ziegfeld, naisten kuningas" (1936) ja "Hyvä maa" (1937), josta hän voitti myös Oscarin. Oscar-gaalassa 1942 Freund oli ehdokkaana parhaasta kuvauksesta sekä "Suklaasotilaasta" että elokuvasta "Kukkia varjosta". Hän siirtyi Warnerille 1940-luvun lopussa. Hänen Warnerin ajan elokuvauksia olivat mm. "Myrskyvaroitus" (1948) ja "Palavaa kultaa" (1950). Freundin viimeiseksi elokuvaksi jäi 1950 ilmestynyt "Montana".


title: Karl Freund

text: Freund siirtyi elokuvauransa jälkeen television puolelle, kun Desi Arnaz ja Lucille Ball pyysivät häntä uuteen sarjaansa, kun he halusivat nostaa elokuvatuotantojen kuvanlaatua. Freund kehitti sarjaan "I Love Lucy" uuden kolmen kameran järjestelmän, josta tuli käytännössä standardi televisiosarjojen kuvaamisessa. Freund johti sarjan elokuvaamista yli 400 jakson verran, kunnes jätti sen 1956. Eläkkeelle hän jäi kolme vuotta myöhemmin.


title: Keittobanaani

text: Keittobanaani tai jauhobanaani (tunnetaan myös nimellä ruokabanaani, "Musa paradisiaca") on banaaneihin kuuluva hyötykasvi. Erotuksena tavalliseen, Suomessa tyypillisimpään kaupalliseen banaaniin, keittobanaanin pohjushedelmä on muodoltaan kulmikas ja suurempi, tyypillisesti noin 30 senttimetrin mittainen. Se on myös väriltään vihreänkeltainen tai punaruskea.


title: Keittobanaani

text: Keittobanaanikasvi on noin 3–10 metriä korkea. Sen ”runko” muodostuu lehtien kannoista, jotka kasvavat ylöspäin spiraalimaisessa muodostelmassa. Lehdet voivat kasvaa 1,5–3 metriä pitkiksi ja puolen metrin levyisiksi.


title: Keittobanaani

text: Keittobanaanin alkuperä lienee Kaakkois-Aasiassa. Kahdella tunnetulla alaryhmällä, "horn plantainilla" ja "French plantainilla", uskotaan olevan yhteinen alkujuuri. Molemmat niistä kasvavat Intiassa, Afrikassa ja trooppisessa Amerikassa. "French plantain" -keittobanaani kasvaa myös Indonesiassa ja Tyynenmeren saarilla.


title: Keittobanaani

text: Keittobanaanin ja tavallisen banaanin välinen erottelu on kasvitieteessä vaikeaa, ja niitä pidetään usein vaihtelevasti toistensa alalajeina taksonomistista riippuen.


title: Keittobanaani

text: Keittobanaanin jalostetut alalajit pohjautuvat kahteen kantalajiin: "Musa acuminata" Colla:an ja "Musa balbisiana" Colla:an. Niistä jalostetuista risteytyksistä käytetään joskus yleisiä nimityksiä "Musa X paradisiaca" L., "Musa X sapientum" L. tai ehkäpä eksakteimpana nimityksenä jopa "M. acuminata X M. balbisiana" Colla. Eri risteytystyypit erotellaan 2-4 kirjaimen kirjainyhdistelmillä, joissa A-kirjain edustaa "acuminata"-lajia ja B-kirjain "balbisiana"-lajia.


title: Keittobanaani

text: Eri keittobanaanilajikkeet on risteytetty sekä "acuminata"- että "balbisiana-"lajeista tai pelkästään jälkimmäisestä, kun taas tavallisen kaupallisen banaanin jalosteet ovat tyypillisesti AAA-tyyppiä, eli ne polveutuvat pelkästään "acuminata"-lajista.


title: Keittobanaani

text: Keittobanaania ei syödä raakana, ja se on rakenteeltaan tavallista banaania kiinteämpi. Keittobanaani on maultaan tavallista banaania miedompi. Sitä voidaan käyttää keitettynä kuten perunaa tai paistaa uunissa tai pannulla. Se valmistetaan yleensä vihreänä, mausteena käytetään usein kookosmaitoa ja sokeria. Keittobanaania voidaan myös kuivata myöhemmin keitettäväksi, tai siitä voidaan tehdä jauhoja. Eräissä osissa Itä-Afrikkaa, eritoten keski- ja itä-Ugandassa ja Tansaniassa Chagga-heimon keskuudessa, keittobanaania käytetään oluen valmistamiseen.


title: Utrechtin rauha

text: Utrechtin rauha (tai Utrechtin sopimus) oli vuonna 1713 allekirjoitettu rauhansopimus, jossa sovittiin useista erillisistä rauhanehdoista neuvotteluihin osallistuneiden maiden välillä. Sopimus allekirjoitettiin Alankomaiden tasavallan Utrechtissa maalis-huhtikuussa 1713. Utrechtin rauha normalisoi suhteet monen Euroopan valtion välillä ja oli ensimmäinen askel Espanjan perimyssodan päättämisessä.


title: Utrechtin rauha

text: Osapuolina rauhassa olivat Ranskan kuningas Ludvig XIV:n ja Espanjan kuningas Filip V:n edustajat, sekä vastapuolella Britannian kuningatar Annan, Savoijin herttuan ja Alankomaiden tasavallan edustajat.


title: Utrechtin rauha

text: Utrechtin rauhassa ja 1714 solmitussa Rastattin rauhassa päästiin sopimukseen rauhanehdoista. Ludvigin pojanpoika pysyi Espanjan kuninkaana hallitsijanimellä Filip V. Sama hallitsija ei kuitenkaan saisi hallita Ranskaa ja Espanjaa. Espanja joutui luovuttamaan Itävallalle Espanjan Alankomaat, siitä lähtien Itävallan Alankomaat (nykyinen Belgia), sekä Napolin ja Sardinian. Savoijille Espanja luovutti Sisilian, jonka Savoiji vaihtoi hieman myöhemmin Sardiniaan Itävallan kanssa. Vuonna 1707 muodostetulle Isolle-Britannialle Espanja luovutti Gibraltarin ja Menorcan sekä "asienton", yksinoikeuden käydä tietyn kiintiön verran kauppaa, etenkin orjakauppaa, vuosittain Espanjan siirtomaissa. Ranska luovutti Isolle-Britannialle Kanadassa sijaitsevat Newfoundlandin, Acadien ja Hudson's Bay Companyn omistaman Rupertinmaan aluevaltauksensa.


title: Utrechtin rauha

text: Asiento nousi 1730-luvulla Britannian ja Espanjan väliseksi kiistanaiheeksi. Se synnytti vuonna 1739 sodan Jenkinsin korvasta, mikä jatkui Itävallan perimyssotana 1742 ja kesti aina Aachenin rauhaan 1748 saakka.


title: Kone-Hankkija

text: Kone-Hankkija oli Keskusosuusliike Hankkijan tulosyksikkö, joka harjoitti traktoreiden, puimureiden, traktoreiden työkoneiden sekä lypsykoneiden ja kuivureiden kauppaa. Teknillinen Hankkija puolestaan vastasi meijereiden urakoimisesta sekä suurista rakennusurakoiden kiinteistötekniikan asennuksista.


title: Ruuhikoski

text: Ruuhikoski voi tarkoittaa ainakin seuraavia maantieteellisiä kohteita:


title: Ruuhikoski (Seinäjoki)

text: Ruuhikoski on alue Seinäjoen itäosassa, Etelä-Pohjanmaalla. Alueella sijaitsee Ruuhikosken golfkenttä.


title: Larmorin prekessio

text: Larmorin prekessio tarkoittaa hiukkasen magneettisen momentin prekessiota, eli pyörimisakselin kiertymistä ulkoisen magneettikentän suuntaisen akselin ympäri. Prekession voi ymmärtää hyrrämäisenä liikkeenä. Ilmiön löysi englantilainen fyysikko ja matemaatikko Joseph Larmor.


title: Larmorin prekessio

text: Ulkoisen magneettikentän aiheuttama vääntömomentti formula_1 magneettiseen momenttiin formula_2 voidaan esittää ristitulolla


title: Larmorin prekessio

text: missä vektori formula_4 on magneettikenttä. Yhtälö voidaan muuttaa muotoon


title: Larmorin prekessio

text: missä formula_6 on (spin)pyörimismäärä ja formula_7 gyromagneettinen suhde, joka kertoo magneettisen momentin ja pyörimismäärän suhteen. Nyt siis pyörimismäärävektori prekessio magneettikentän suuntaisen akselin ympäri kulmataajuudella formula_8, jota kutsutaan myös Larmorin taajuudeksi. Se voidaan esittää muodossa


title: Södra Råda

text: Södra Råda on Ruotsissa sijaitseva entinen pitäjä, kunta ja seurakunta. Södra Rådan alue kuuluu nykyään Gullspångin kuntaan, Länsi-Götanmaan lääniin ja Värmlannin maakuntaan.


title: Södra Råda

text: Södra Råda oli tunnettu vuosina 1310–1323 rakennetusta vanhasta puukirkosta, joka oli lattiaa lukuun ottamatta maalausten peitossa. Kirkko poltettiin maan tasalle 12.11.2001.


title: Södra Råda

text: Södra Rådan pitäjä on perustettu keskiajalla. Pitäjän nimenä oli 17.4.1885 asti pelkästään "Råda".


title: Södra Råda

text: Vuoden 1862 kuntauudistuksessa Södra Rådan pitäjän kirkolliset tehtävät siirrettiin Södra Rådan seurakunnalle ja maalliset tehtävät Södra Rådan maalaiskunnalle. Alue kuului tuolloin Visnumin kihlakuntaan Värmlannin läänissä.


title: Södra Råda

text: Maalaiskunta liitettiin vuoden 1952 kuntauudistuksessa Visnumin maalaiskuntaan, joka lakkautettiin vuonna 1971. Tuolloin Södra Rådan alue liitettiin Gullspångin kuntaan. Kuntajakomuutoksen yhteydessä Södra Råda siirrettiin Värmlannin läänistä Skaraborgin lääniin (nykyään osa Länsi-Götanmaan lääniä).


title: Södra Råda

text: Lääninvaihdoksen yhteydessä Södra Rådan seurakunta puolestaan siirrettiin Karlstadin hiippakunnasta Skaran hiippakuntaan. Seurakunta liitettiin vuonna 2006 Amnehäradin seurakuntaan. Laajennettu Amnehäradin seurakunta ulottuu nykyään sekä Länsi-Götanmaan että Värmlannin maakuntiin.


title: Södra Råda

text: Södra Rådan pitäjän pinta-ala on 60,19 neliökilometriä, josta 43,50 neliökilometriä on maa-alueita. Vuonna 2000 pitäjän alueella asui 481 henkilöä. Pitäjässä sijaitsee pieni osa Gullspångin taajamasta.


title: Södra Råda

text: Pitäjän alue sijaitsee Mariestadista koilliseen. Lännessä se rajoittuu Vänerniin, idässä Skagern-järveen ja etelässä Gullspångsälveniin. Pitäjä on viljelysseutua, jossa on paikoitellen myös metsiä.


title: Södra Rådan vanha kirkko

text: Södra Rådan vanha kirkko () oli ruotsalainen keskiaikainen puukirkko, joka sijaitsi Värmlannin Södra Rådan pitäjässä Gullspångin kunnassa Vänern- ja Skagernjärvien välisellä niemellä. Se rakennettiin vuosina 1310–1323. Kirkko tuhoutui kokonaan tuhopoltossa marraskuussa 2001.


title: Södra Rådan vanha kirkko

text: Kirkko oli yksi Ruotsin vanhimmista säilyneistä puukirkoista. Se oli rakennettu männystä, ja sen ulkopinnat oli vuorattu tervatuilla paanuilla. Lattiaa lukuun ottamatta kirkon sisäpinnat olivat täynnä keskiaikaisia maalauksia, jotka enimmäkseen käsittelivät Raamatun teemoja. Tarkoitus oli ollut suojata kirkkoa ehdottamalla sitä Unescon maailmanperintöluetteloon.


title: Södra Rådan vanha kirkko

text: Kirkkoa pidetään yleisesti esimerkkinä Ruotsin merkittävimmistä keskiaikaisista rakennuksista.


title: Södra Rådan vanha kirkko

text: Rakentamisen alku on ajoitettu varmuudella 1310-luvulle hirsien vuosirenkaiden avulla. Sen lisäksi tiedetään, että rakentaminen oli ohi viimeistään vuonna 1323, kun kirkon vanhimmat taideteokset maalattiin. Maalaukset tehtiin vuosina 1323–1494.


title: Södra Rådan vanha kirkko

text: 1800-luvun puolessävälissä kansatieteilijä Nils Månsson Mandelgren kävi Södra Rådan seurakunnassa ja allekirjoitti sen kanssa sopimuksen kirkon ostamisesta, jos seurakunta haluaisi jostakin syystä purkaa sen.


title: Södra Rådan vanha kirkko

text: Mandelgren oli jo siinä vaiheessa hyvinkin tietoinen siitä, että suurin osa keskiaikaisista puukirkoista oli uhattuna seurakuntien kirkkojen laajamittaisen uudisrakentamisen takia.


title: Södra Rådan vanha kirkko

text: Vuonna 1853 seurakunta päätti rakentaa uuden kirkon ja kirkko myytiin Mandelgrenille, joka myöhemmin lahjoitti sen Ruotsin kuninkaalliselle kaunokirjallisuusakatemialle.


title: Södra Rådan vanha kirkko

text: Kirkon kellotapuli oli kirkkomaan eteläosassa, mutta se purettiin kellojen tultua siirretyiksi uuden kirkon torniin vuonna 1856.


title: Södra Rådan vanha kirkko

text: Kirkko on rakennettu päällekkäisistä jykevistä pelkkahirsistä. Sen nurkat ovat tasaisia ja kynnykset ovat matalan kiviperustan varassa. Emälaiva on suhteellisen lyhyt ja leveä: 11×8,75 m. Rakennusmestari on turvautunut tukkien tavalliseen maksimipituuteen liittymäkohtien välttämiseksi. Niin kuin oli tapana emälaivan itäiseen päätyyn on rakennettu kapeampi ja matalampi kuori. Kuorin pohjoispuolella on matala sakaristo, joka on samalta ajalta kuin rakennus. Kirkon läntisen sisäänkäynnin yhteydessä ollut asehuone oli lisätty 1600-luvulla. Kirkkorakennuksen katto ja seinät on vuorattu paanuilla.


title: Södra Rådan vanha kirkko

text: Kirkon ikkunat ovat erikokoisia ja -ikäisiä. Sakariston itäseinässä oli ollut vielä tallella kirkon alkuperäisiä ikkunoita. Kuorin itäseinässä oli ollut myös keskiaikainen ikkuna, joka oli muurattu umpeen ulkopuolelta. Keskipuun jäämät osoittavat ikkunan olleen kaksiosainen. Alun perin kuorta piti valaistaa toinenkin ikkuna sen etelässä päädyssä. Emälaivalla on todennäköisesti ollut etelässä kaksi ikkunaa, mutta ei yhtään pohjoisessa. Alkuperäisten ikkunoiden on tarvinnut olla samassa paikassa kuin ennen tuhopolttoa ollut huomattavasti isompi ikkuna, koska eteläpäädyn seinistä ei näkynyt yhtään umpeenmuurattua ikkunaa.


title: Södra Rådan vanha kirkko

text: Maalaukset peittävät kirkon sisäpinnat lattianrajasta kattoa myöten. Usea maalaus on Mestari Amundin käsialaa, muun muassa emälaivan pohjoisseinällä oleva Kristuksen kärsimystä esittävä sarja. Uloskäynnin maalaukset esittävät kuolemansyntejä ja kiirastulta.


title: Södra Rådan vanha kirkko

text: Vanhimmat maalaukset ovat vuodelta 1323, ja ne ovat kuorissa. Tällainen elävä ja maalilla koristeltu arkkitehtuuri edusti aikoinaan uutta ja modernia mannertyyliä. Näiden vanhimpien maalausten tekijää ei tiedetä.


title: Södra Rådan vanha kirkko

text: Kirkon kirkkomaahan ei ole haudattu ketään pitkään aikaan, eikä hautoja enää erotu. Ainoat hautakivet, jotka ovat vielä jäljellä, ovat 1700-luvulta olevia upeasti tyyliteltyjä rautaristejä.


title: Södra Rådan vanha kirkko

text: Yöllä 12. maaliskuuta 2001 kirkon huomattiin syttyneen tuleen. Palomiehet tulivat perille nopeasti, mutta useiden tuntien sammutustöiden jälkeen kirkko oli kaikesta huolimatta palanut maan tasalle. Kirkon taideteokset ja käsityöt jäivät liekkeihin. Poliisitutkimukset osoittivat tulipalon olleen tuhopoltto, mutta syyllinen löytyi vasta parin vuoden päästä, kun poliisi pidätti 23-vuotiaan mielisairaan miehen viisivuotiaan tytön surmaamisesta Arvikassa syyskuussa 2003. Epäilty tunnusti kuulusteluissa myös polttaneensa kirkon. Kohta tuhon jälkeen kirkkoa päätettiin yrittää rekonstruoida Södra Råda -hankkeen kautta.


title: Södra Rådan vanha kirkko

text: Vuoden 2002 alkupuolella Ruotsin Riksantikvarieämbetet käynnisti Södra Råda -hankkeen, jonka tavoitteina oli saada enemmän tietoa siitä, miten keskiaikaisessa Södra Rådassa elettiin, ja rakentaa kirkko uudelleen.


title: Södra Rådan vanha kirkko

text: Vuonna 2004 arkeologiset tutkimukset vahvistivat, että samalla paikalla oli sijainnut ennen 1300-luvun kirkon rakentamista vanha sauvakirkko.


title: Larmor

text: Larmor voi tarkoittaa:


title: Bob Bailey (näyttelijä)

text: Robert "Bob" Bainter Bailey (13. huhtikuuta 1913 Toledo, Ohio – 13. elokuuta 1983 Lancaster, Kalifornia) oli yhdysvaltalainen näyttelijä. Hänen tunnetuimmat elokuvaroolinsa olivat Laurel & Hardy -elokuvissa "Jitterbug" ja "Tanssikoulu ". Radiossa Baileyllä oli nimirooli George Valentinena kuunnelmasarjassa "Let George Do It" vuosina 1946–1954. Kuunnelmasarja "Yours Truly, Johnny Dollarin" nimiroolissa hän oli 1955–1960.


title: Kheirotesia

text: Kheirotesia on ortodoksisen kirkon rituaali. Kheirotesialla tarkoitetaan alempaan pappeuteen vihkimistä. Toimittajana on aina piispa ja rituaali suoritetaan kirkkosalin puolella hetkien lukemisen aikana. Näin siksi, että kheirotesialla vihittävät vain avustavat jumalanpalveluksien toimittamisessa, mutta eivät saa toimittaa niitä itsenäisesti - poikkeuksena maallikon toimitettavaksi laadittu hetkipalvelus. Toimituksella vihitään lukijat ja alidiakonit.


title: Kheirotesia

text: Kheirotesia ei kuulu ortodoksisen kirkon varsinaisiin sakramentteihin. Joskus aiemmin nimityksellä kutsuttiin myös kanttorille, kirkonisännöitsijälle tai ponomarille toimitettua virkaan siunaamista, mutta vuoden 1988 piispainkokous päätti isä arkkipiispa Johanneksen aloitteesta että kheirotesialla tarkoitettaisiin vain lukijoiden ja alidiakonien vihkimistä. Päätöksen oletetaan liittyvän samana vuonna tapahtuneeseen luterilaisen kirkon naispappeuteen, koska monet ortodoksiset kanttorit ja kirkonisännöitsijät ovat naisia. Näin siksi, koska silloinen isä arkkipiispa Johannes vastusti voimakkaasti naispappeutta.


title: Kheirotesia

text: Diakonit, papit ja piispat vihitään tehtäviinsä kheirotonian toimittamisella.


title: Kheirotonia

text: Kheirotonia tai "Heirotonia" on ortodoksisen kirkon rituaali. Kheirotonialla vihitään tehtäviinsä ylempi papisto eli diakonit, papit ja piispat. Rituaali toimitetaan alttarissa ja sen suorittaa aina piispa. Piispaksi vihkimisen toimittaa aina vähintään kolme piispaa, poikkeustilanteessa kaksi. Suomessa on ollut vain yksi tällainen tilanne: vuonna 1955 ei saatu kolmatta piispaa isä apulaispiispa Paavalin piispaksivihkimiseen, joten kheirotonian suorittivat isä arkkipiispa Herman ja isä piispa Aleksanteri kaksistaan. Tapauksen erikoisuutta korostaa ainutkertainen tilanne, kun kaikki kolme piispaa siunasivat yhtaikaa seurakuntaa siunauskynttilöillä


title: Kheirotonia

text: Piispan vihkiminen on kolmeosainen: se alkaa lauantain vigilian jälkeen pidetyllä rukoushetkellä, jonka toimittavat vihkijöinä toimivat piispat. Vihittävän tuo paikalle kaksi arkkimandriittaa tai rovastia, jonka jälkeen ilmoitetaan valinnasta ja kysytään muodon vuoksi ottaako vihittävä tehtävän vastaan. Myöntävän vastauksen jälkeen vanhin piispoista toimittaa lyhyen hartauden ja vihittävä pitää saarnan, jossa erittelee sitä kehityskulkua, joka on tuonut hänet tälle paikalle. Lopuksi vanhin piispa vihmoo vihittävän pään pyhällä vedellä siunaten tehtäväänsä.


title: Kheirotonia

text: Itse vihkiminen alkaa liturgian alussa, kun vanhin paikalla olevasta papistosta tuo yhdessä vanhimman ylidiakonin kanssa vihittävän piispojen eteen. Vihittävältä kysytään kolme kysymystä: miten uskoo, miten kertoo sen laajemmin ja miten pitää arvossa kirkkoisien ja kirkolliskokousten päätökset. Vihittävä lukee uskontunnustuksen, laajennetun piispallisen uskontunnustuksen sekä piispanvalansa. Vanhimman piispan loppusiunauksen jälkeen hän siirtyy takaisin alttariin odottamaan.


title: Kheirotonia

text:
Itse vihkiminen toimitetaan Pyhän Kolminaisuuden virren jälkeen. Kaksi papiston vanhinta tuo vihittävän kirkkokansan eteen ja edelleen pyhän oven kautta alttaripöydän luo.
Alemmista vihkimisistä poiketen piispaksi vihittävä ei kierrä alttaripöytää vaan polvistuu pöydän eteen painaen kätensä ja otsansa vasten pöytää. Piispat toimittavat kättenpäällepanemisen sakramentin, jonka lukee vanhin piispa, Suomessa arkkipiispa, jonka jälkeen vihitty puetaan piispallisiin vaatteisiin ja siunaa ensi kerran kansaa molemmilla käsillään. Palveluksen jälkeen vanhin piispa luovuttaa vihitylle tämän piispansauvan ja pitää opetuspuheen.


title: Kheirotonia

text: Suomen itsenäistymisen jälkeen useimmat piispat on vihitty Kuopion katedraalissa; poikkeuksia ovat isä arkkipiispa Herman, joka vihittiin Konstantinopolissa, isä piispa Aleksanteri joka vihittiin Viipurissa sekä Valamon Luostarissa vihityt isä apulaispiispa piispa Aleksi ja isä metropoliitta Tiihon.


title: Kheirotonia

text:
Papiksi vihittävä diakoni tuodaan kansan eteen suuren saaton yhteydessä. Hän kantaa päänsä päällä suurta ehtoollispeitettä merkkinä tehtävästään. Vanhin papeista ja ylidiakoni tuovat hänet pyhän oven kautta alttarin eteen, jossa vihittävä polvistuu ja kumartaa maahan ensin alttarin ja sitten piispan edessä merkkinä siitä, että hän palvelee molempia. Piispa siunaa vihittävää ja kumarrettuaan vihittävä suutelee piispan kättä ja epigonaatiota.
Nyt vihittävä kulkee kolmesti alttaripöydän ympäri opastajaksi määrätyn rovastin (luostarissa arkkimandriitan) perässä ja suutelee pöydän joka kulmaa. Pöydän ja piispan edessä hän kumartaa maahan. Lopuksi vihittävä polvistuu pöydän eteen ja piispa toimittaa kättenpäällepanemisen, jonka jälkeen vihitty puetaan papillisiin vaatteisiin ja saa lopuksi avatun toimituskirjan käteensä; nyt piispa tuo vihityn kansan eteen ja lausuu: Aksios, mihin kirkkokansa vastaa: Aksios, aksios, aksios.


title: Kheirotonia

text: Lopuksi vihitty lukee ambonintakaisen rukouksen merkkinä vihkimyksestään.


title: Kheirotonia

text: Diakoni vihitään vasta anaforan loppusiunauksen jälkeen merkkinä siitä, että hän on vain avustaja anaforan toimittamisessa. Pukemisen jälkeen vihitty saa käteensä ripidin, jota pitelee hetken ajan pyhitettyjen ehtoollislahjojen yläpuolella.


title: Kheirotonia

text: Muuten seremonia on lähes samanlainen kuin papin vihkiminen, johdattajana on vain ylidiakoni. Juuri vihitty diakoni ilmoittaa vihkimyksestään lukemalla viimeisen ektenian.


title: Queen Bee

text: Queen Bee on suomalaisen yhtyeen Honey B and the T-Bonesin kolmas albumi.


title: 99 (albumi)

text: 99 on suomalaisen yhtyeen Honey B and the T-Bones neljäs albumi.


title: World Series of Poker 2009

text: World Series of Poker 2009 oli 40. WSOP-tapahtuma. Se alkoi 27. toukokuuta 2009 ja kesän osuus turnauksesta päättyi 15. heinäkuuta 2009. Kaikki sen turnaukset pelattiin Rio All Suite Hotel and Casinolla Las Vegasissa. Toista kertaa WSOP:n pääturnauksen finaalipöytä pelattiin loppuun vasta myöhemmin syksyllä 7. - 10. marraskuuta 2009. Syys-lokakuun vaihteessa Lontoossa pelattiin erillinen World Series of Poker Europe -turnaussarja, jonka voittajat saivat myös WSOP-rannekkeen.


title: World Series of Poker 2009

text: Vuonna 2009 pelattiin kaikkiaan 57 WSOP-rannekkeesta. Tämän vuoden WSOP:hen tuli useita uudistuksia aiempiin vuosiin verrattuna. Re-buy-turnauksia (eli turnauksia, joissa on mahdollisuus ostaa lisää pelimerkkejä) ei pelata (joissakin turnauksissa on add-on eli lisäostomahdollisuus). Pelaajien aloitusmerkkimäärät ovat kolminkertaisia aiempiin. WSOP:n 40-vuotisen historian kunniaksi järjestettiin 40 000 dollarin sisäänoston erikoisturnaus.


title: World Series of Poker 2009

text: WSOP 2009 pääturnauksen voitti 21-vuotias yhdysvaltalainen Joe Cada. Hän sai voitosta 8,5 miljoonan dollarin palkinnon. Cadasta tuli WSOPin kaikkien aikojen nuorin voittaja.


title: World Series of Poker 2009

text: WSOP:n kolmannen turnauksen, 1 500 dollarin sisäänoston omaha hi-low split-8 or betterin voitti yhdysvaltalainen Thang Luu. Luu oli voittanut ensimmäisen WSOP-rannekkeensa vuotta aiemmin samasta turnauksesta. Vuonna 2007 Luu oli vastaavan turnauksen kakkostilalla.


title: World Series of Poker 2009

text: Yhdysvaltalainen Brock Parker voitti rannekkeen turnauksesta 14, joka oli 2 500 dollarin sisäänoston limit shorthanded texas hold'em -turnaus. Vain joitakin päiviä myöhemmin hän otti toisen rannekkeensa turnauksesta numero 19, joka on samansuuruinen shorthanded-turnaus, mutta no limit -muodossa. Myös kanadalainen Greg "FBT" Mueller ja Phil Ivey voittivat kaksi turnausta. Ivey pelaa lisäksi marraskuussa pääturnauksen finaalipöydässä.


title: World Series of Poker 2009

text: Englannin Roland de Wolfe voitti uransa ensimmäisen WSOP-rannekkeen 5 000 dollarin pot limit omaha hi/lo 8-or-better -turnauksesta. Näin hänestä tuli kautta aikojen toinen pelaaja, jolla on sekä WSOP-, WPT- että EPT-voitto. Ensimmäisenä tähän pystyi Gavin Griffin.


title: World Series of Poker 2009

text: Italialais-australialainen Jeff Lisandro voitti kolme ranneketta, kaikki eri avopokerimuodoista: seitsemän kortin avopokerista, saman pelin hi-low-muodosta ja razzista. Hänestä tuli ensimmäinen samana vuonna kolme ranneketta voittanut pelaaja sitten Phil Iveyn vuonna 2002. Lisandro on varmistanut Vuoden pelaajan -arvon ennen marraskuussa pelattavaa finaalia.


title: World Series of Poker 2009

text: WSOP:n pääturnauksen yhdeksän pelaajan finaalipöytä pelattiin 7.–10. marraskuuta 2009 (siitä englanninkielinen nimitys "November 9").


title: World Series of Poker 2009

text: Finaalipöydän pelaajat aloitusmerkkimäärineen:Pääturnauksen voitti yhdysvaltalainen Joe Cada, josta tuli 21-vuotiaana kaikkien aikojen nuori WSOP:n pääturnauksen voittanut pelaaja.


title: World Series of Poker 2009

text: Ville Wahlbeckista tuli kautta aikojen ensimmäinen suomalainen WSOP-rannekevoittaja voitettuaan 10 000 dollarin sisäänoston mixed-pelien maailmanmestaruuden. Vain muutamaa päivää aiemmin hän oli ollut kolmas seitsemän kortin avopokerin mm-turnauksessa ja siirtyi voiton myötä WSOP:n Player of the Year -kilpailun kärkeen (kilpailun voitti Jeff Lisandro ja ennen pääturnauksen päättymistä Wahlbeck on toisena). Syksyllä pelatussa World Series of Poker Europe -turnaussarjassa Jani Vilmunen voitti toisena suomalaisena WSOP-rannekkeen.


title: Juan Jover

text: Juan Jover Sañes (23. marraskuuta 1903 Barcelona – 28. kesäkuuta 1960 Sitges) oli espanjalainen F1-kuljettaja. Hän osallistui yhteen F1-osakilpailuun kaudella 1951, Espanjan GP:hen. Hän selvitti aika-ajot, mutta ei voinut osallistua kilpailuun moottorin hajottua.


title: Juan Jover

text: Jover kilpaili vuoden 1947 Barin GP:ssä Scuderia Milano Maseratilla. Hän oli kuudes. Vuoden 1948 Albin GP:ssä hän oli 7. Hän voitti vuoden 1949 Le Mansin 24 tunnin ajon yhdessä Henri Louveaun kanssa.


title: Juan Jover

text: Jover osallistui Endurance Racing -kilpailuun Scuderia Pegasolla. Hänen uransa päättyi ennen vuoden 1953 Le Mansin ajoa hänen vammauduttua onnettomuudessa. Jover kuoli liikenneonnettomuudessa 56-vuotiaana.


title: Myöntäminen

text: Myöntäminen tarkoittaa suomalaisessa oikeustieteessä asianosaisen tuomioistuimessa selvästi antamaa ilmoitusta siitä, että vastapuolen oikeudenkäynnin aikana esittämä vaade on kokonaan tai joiltakin osin oikea. Yksityisoikeudellisessa riita-asiassa myöntäminen saa aikaan sen, että oikeuden tuomio on myöntämisen mukainen. Myöntämisen vastakohta on kanteen vastustaminen.


title: Myöntäminen

text: Myöntämisen suhde tunnustukseen on varsin kiistanalainen, sillä myöntämisen vaikutus ilmenee vain välillisesti oikeudenkäymiskaaren 12. luvun 12. pykälästä. Myöntämisen kohteena on oikeussuhde ja tunnustus kohdistuu tosiseikkaan. Yleensä asianosaisen myöntäminen vastaa todellisuutta, mutta on täysin mahdollista myöntää todesta poikkeava väite oikeaksi. Tällöinkin myöntäminen toimii tuomion perusteena. Myöntäminen on mahdollista vain asioissa, joiden kohteesta asianosaisella on valta määrätä. Muulloin kyseeseen voi tulla vain tunnustus.


title: Myöntäminen

text: "Tunnustus" tai tunnustaminen tarkoittaa asianomaisen tuomioistuimelle antamaa selitystä siitä, että jokin vastapuolen väittämä, yleensä asianosaiselle epäedullinen seikka on tosi. Tunnustamisen vastakohta on kyseisen seikan "kieltäminen" tai "kiistäminen". Tunnustuksesta erotetaan "myöntäminen", jolla tarkoitetaan asianomaisen tuomioistuimessa antamaa ilmoitusta siitä, että vastapuolen esittämä vaade on oikea. Myöntämisen vastakohta on "koko kanteen tai sen osan" kiistäminen eli vastustaminen.


title: Myöntäminen

text: Sanaa "myöntäminen" käytetään kuitenkin yleisesti myös tunnustamisen synonyyminä siten, että vastaajan oikeudelle lähettämässä vastineessa tai oikeudenkäynnin aikana voidaan myöntää joku kanteessa esitetty vaatimus, väite tai tosiseikka oikeaksi (toisin sanoen tunnustaa se) ja kiistää muut väitteet. Tällöin voidaan sanoa vastaajan myöntävän "osan kanteesta".


title: Myöntäminen

text: Myöntäminen on ruotsiksi 'medgivande' ja tunnustaminen 'erkännande'.


title: Ekokaupunki

text: Ekokaupunki on kaupunki (määritelmä vaihtelee; EU:n tilastoviranomaisen mukaan yli 50 000 asukkaan asutuskeskittymä), jonka ympäristörasitetta on pienennetty pääasiassa kaupunkisuunnittelulla, ekorakentamisella, uusiutuvan energian tuotannolla sekä joukkoliikenteellä ja kevyellä liikenteellä. Ekokaupungin ekologinen jalanjälki, energiankulutus ja hiilidioksidipäästöt ovat tavallista kaupunkia pienemmät.


title: Ekokaupunki

text: Tällaisia kaupunkeja ovat mm. Melbourne, Porto Alegre, Curitiba, Huangbaiyu, Kalundborg, Loja, Songdo IBD, Waitakere, Freiburg im Breisgau ja Älvstaden.


title: Ekokaupunki

text: Ekokaupunkien kritiikki kumpuaa syväekologisesta ajattelutavasta, jonka mukaan ekokaupungit vain pienentävät kaupunkien ekologisuusongelmaa, mutta eivät vähennä riittävästi tai poista ongelmaa. Syväekologista ajattelutapaa edustavat ihmiset näkevät maatalouteen perustuvat pienen väestömäärän ekokylät ekologisempana vaihtoehtona ekokaupungeille.


title: Asmahan

text: Asmahan (arabiaksi أسمهان, oikealta nimeltään Amal al-Atrash, s. 18. marraskuuta 1912 – k. 14. heinäkuuta 1944, Egypti) oli syyrialaissyntyinen laulaja ja muusikko Farid al-Atrašin sisko.


title: Asmahan

text: Asmahan syntyi aristokraattiseen druusi-perheeseen. Hän asui Libanonissa, kunnes vuonna 1920 muutti perheensä mukana Turkkiin Demergin provinssiin, jonka kuvernööriksi hänen isänsä oli valittu. Isä kuitenkin kuoli vuonna 1924 ja perhe muutti Egyptiin. Egyptissä Asmahanin äiti alkoi elättää perhettään laulamalla yksityistilaisuuksissa. 1930-luvun puolivälissä Asmahan aloitti esiintymiset Kairon yökerhoissa yhdessä veljensä kanssa. Vahvaääninen, nuori, kaunis nainen päätyi esiintymisillään myös kuningas Faroukin suosioon. Vuonna 1937 Asmahan teki ensimmäisen levytyksensä "Aleik Salat Allah". Asmahanin tunnettuja 1940-luvun levytyksiä olivat muun muassa "Ya Habibi Ta'ala Lhakni" ja "Layali al-Uns fi Vienna".


title: Asmahan

text: Asmahan näytteli ainakin kahdessa elokuvassa: vuoden 1941 elokuvassa "Intisar al-chabab" yhdessä veljensä kanssa ja vuoden 1944 elokuvassa "Gharam wa intiqam". Hän oli myös jonkin aikaa naimisissa druusiprinssi Hasan al-Atrashin kanssa ja asui toisen maailmansodan aikaan Syyriassa. Asmahanin on väitetty sodan aikaan toimineen brittien agenttina. Hän kuoli auto-onnettomuudessa, jossa auto suistui tieltä veden täyttämään ojaan.


title: Kamarijunkkari

text: Kamarijunkkari ( < ) on sekä alimman asteen hovivirkamiehen nimitys että arvonimi. Kamarijunkkari on joko hovin vakinaisessa palveluksessa tai hänet kutsutaan mukaan hoviseurueeseen erilaisissa juhlatilaisuuksissa. Venäjällä tätä arvonimeä ei aikoinaan voitu suoda kahdeksatta arvoluokkaa alemmalle henkilölle.


title: Kamarijunkkari

text: Ruotsin hovin arvoasteikossa kamarijunkkari on kamariherran jälkeen ja hänen tehtävänään on avustaa tätä viranhoidossa. Ruotsissa nimitys on myös pelkkä arvonimi ilman mitään palvelustehtäviä. Tämä virka-arvo tuli Ruotsissa käyttöön 1783, kun Kustaa III perusti 24 uutta hovivirkaa. Kamarijunkkari vastaa majurin arvoa.


title: Kamarijunkkari

text: Ylikamarijunkkari () on Ruotsin hovin virkamiehen nimitys, joka vastaa kenraaliluutnantin arvoa. Ylikamarijunkkari hoitaa etupäässä edustustehtäviä.


title: Kristján Guðmundsson

text: Kristján Guðmundsson (s. 1941 Snæfellsnes, Islanti.) on islantilainen käsitetaiteilija ja taidemaalari.


title: Kristján Guðmundsson

text: Gudmundsson tekee erikoisia ääntä vaimentavia maalauksia. Hän edusti 1982 Islantia Venetsian biennaalissa.


title: 832 Naval Air Squadron

text: 832 Naval Air Squadron (832 NAS) oli Britannian Kuninkaallisen laivaston ilmavoimien lentolaivue.


title: 832 Naval Air Squadron

text: Laivue perustettiin 1. huhtikuuta 1941 RNAS Lee-on-Solentissa kalustonaan 12 Fairey Albacorea. Laivue siirtyi elokuussa "HMS Victoriousille" operaatioihin Norjan rannikolla käyttäen RNAS Hatstonia maatukikohtanaan. Tukialuksen ollessa marraskuussa 1941 ja helmikuussa 1942 Islannin vesillä laivueen komentaja sai surmansa.


title: 832 Naval Air Squadron

text: Laivue oli maaliskuusta heinäkuuhun suojaamassa Jäämeren saattueita, joiden kuluessa laivue osallistui ainoastaan yhteen saksalaista taistelulaiva "Tirpitziä" vastaan suunnattuun hyökkäykseen.


title: 832 Naval Air Squadron

text: Laivue siirrettiin 21. elokuuta maihin RNAS Crailiin, josta se siirrettiin suojaamaan Maltan saattuetta operaatio Pedestaliin.


title: 832 Naval Air Squadron

text: Laivue sijoitettiin operaatiosta palattuaan RNAS Crailiin sekä RNAS Machrihanishiin, joista se suoritti miinanlaskua Englannin Kanaalin alueella sekä merimaalien tuhoamislentoja RNAS Manstonista. Laivue siirtyi lokakuussa 1942 tukemaan Pohjois-Afrikan maihinnousua.


title: 832 Naval Air Squadron

text: Laivue varustettiin tammikuussa 1943 12 amerikkalaisilla Grumman Avenger TBF-1 koneella. Laivue suoritti HMS Victoriousin kannella lyhyen vierailun Yhdysvalloissa ennen siirtymistä Panaman kanaalin kautta Tyynelle valtamerelle. Laivue otti toukokuussa osaa amerikkalaisen laivasto-osaston osana operaatioihin Korallimerellä, kunnes se siirrettiin 27. kesäkuuta "USS Saratogalle" tukemaan maihinnousua Salomonin saarille.


title: 832 Naval Air Squadron

text: Laivue palasi heinäkuussa "HMS Victoriousille" aloittaen paluumatkan Pearl Harborin ja Panaman kanavan kautta Englantiin. Laivue uudelleen varustettiin syyskuussa RNAS Hatstonissa Avenger Mk I:llä. Laivueeseen liitettiin tammikuussa 1944 neljä 1832 laivueen Grumman Wildcat Mk V:ä. Laivue siirtyi helmikuussa "HMS Athenelle" ja "HMS Engadinelle" purjehtien Ceylonille, jossa se siirrettiin 15. huhtikuuta Katurundan lentotukikohtaan.


title: 832 Naval Air Squadron

text: Laivue jätti kalustonsa ja siirtyi 3. toukokuuta "HMS Illustriousille" Surabayan pommitusoperaatioon, joka suoritettiin 17. toukokuuta. Laivue piti Katurundaa maatukikohtanaan, kun se siirtyi 26. toukokuuta "HMS Begumille" kuudeksi seuraavaksi kuukaudeksi suojaamaan meriliikennettä.


title: 832 Naval Air Squadron

text: Laivueen vahvuus supistettiin lokakuussa yhdeksään koneeseen. Se palasi alkuvuodesta 1945 "HMS Begumin" mukana Englantiin. Laivue lakkautettiin 21. helmikuuta 1945.


title: Attiyat Al-Abnudi

text: Attiyat Al-Abnudi (muita kirjoitusmuotoja Atteyat Al Abnoudy, Attiyat El-Abnoudi, s. 1939, Al Simbillaween) on egyptiläinen dokumenttielokuvaohjaaja. Monet hänen elokuvistaan käsittelevät naisia, erityisesti "Bihar al-Attash" (1981), "Al-Ahlam al-Mumkinna" (1982), "Rawya" (1994), "Nisa' Mas'ulat" (1995) ja "Ayam al-Dimuqratiyya" ("Demokratian päivät", 1996).


title: Attiyat Al-Abnudi

text: Attiyat Al-Abnudi on ollut naimisissa tunnetuin runoilijan Abdel Rahman el-Abnudin kanssa ja julkaisi suhteesta vuonna 1999 muistelmateoksen "Ayyam Lam Takun Ma'ahu" ("Päivät ilman häntä").


title: Snæfellsnes

text: Snæfellsnes on niemimaa Borgarfjörðurin länsipuolella Länsi-Islannissa.


title: Snæfellsnes

text: Niemimaata on sanottu Islanniksi pienoiskoossa, sillä siellä on paljon kansallisia nähtävyyksiä, kuten tulivuori Snæfellsjökull, jota pidetään yhtenä Islannin vertauskuvista. Tulivuori on Jules Vernen teoksen "Matka maan keskipisteeseen" tapahtumapaikka. Se on islantilaisten "Lohilaaksolaisten saagan" tapahtumapaikkoja ja saagan mukaan varjaagien heimon ensimmäisen länsinorjalaisen jäsenen Bolli Bollasson syntymäpaikka. Muita historiallisia henkilöitä, jotka saagan mukaan ovat syntyneet alueella, ovat Guðrún Ósvífursdóttir, Bolli Þorleiksson ja Snorri Goði.


title: Snæfellsnes

text: Snæfellsnesin pohjoisrannikolla on kalastajakyliä ja pieniä kaupunkeja, kuten Rif, Ólafsvík, Grundarfjörður, Stykkishólmur ja Búðardalur.


title: Snæfellsnes

text: Lähellä Hellissanduria on Länsi-Euroopan korkein rakennelma Hellissandurin radiomasto.


title: Snæfellsnes

text: Snaefellsnesin yhteisö on saanut Green Globe -sertifikaatin neljäntenä maailmassa. Yhteisö sitoutui Green Globen ohjelmaan 2003. Sertifikaatti myönnettiin kesäkuussa 2008.


title: Cor Group

text: Cor Group-konserni on vuonna 1988 perustettu terveydenhuollon alaan keskittyvä yritys, jonka emoyhtiö on Cor Group Oy. Cor Groupin yhtiöt tekevät ja julkaisevat terveydenhuoltoon liittyvää sisältöä, tuottaa ohjelmisto- ja ulkoistamispalveluita sekä valmistavat instrumentteja terveysalan ammattilaisille. Kuluttajille Cor Groupiin kuuluva Terve Media tarjoaa useita terveydenhuoltoon liittyviä verkkopalveluita.


title: Cor Group

text:
Terve Media Oy (aiemmin Coronaria Media Oy ja Darwin Media Oy) on yritys, joka tuottaa verkkojulkaisuja. Terve Median sivustoja ovat esimerkiksi Tohtori.fi, Helistin.fi, Kimallus.fi, Terve24.fi, Huoltamo.com, Poliklinikka.fi, Pudottajat.fi ja Terkkari.fi. Palveluista Poliklinikka.fi, Kimallus.fi, Verkkoklinikka.fi, Huoltamo.com, Helistin.fi ja Terkkari.fi sulautettiin Terve.fi -palvelun alle elokuussa 2012.
Terve Media tekee sisältöä sekä terveydenhuollon ammattilaisille että terveydestä kiinnostuneille kuluttajille. Terve Media kuuluu Cor Group -konserniin.


title: Cor Group

text: Terve Medialla on 15 työntekijää, ja sillä on toimistot Oulussa ja Helsingissä. Terve media tarjoaa kontakteja ja työkaluja monikanavaiseen lääkemarkkinointiin. Yhtiön oman ilmoituksen mukaan Terve Median nettisivustoilla käy kuukausittain kaksi kolmasosaa terveydenhuollon ammattilaisista ja noin 750 000 kuluttajaa .


title: Cor Group

text: Terve Median kuluttajapalveluissa on eri aiheisia uutisia ja artikkeleita, vastauspalveluja sekä keskustelusivuja, kuten Tohtori.fi, joka sisältää tietoa terveydestä ja Pudottajat.fi, joka on laihduttajille suunnattu nettiyhteisö. Lisäksi terveydenhuollon ammattilaisia varten on portaaleja ja palveluja, kuten tietokantoja ja tutkimustietoa. Nämä palvelut vaativat rekisteröitymisen.


title: Cor Group

text: Marraskuussa 2011 paljastui yli 73 000 nimen ja käyttäjätietojen tietovuoto Terve Median ylläpitämillä keskustelusivuilla, joka johtui ohjelmista joiden tietoturvapäivitykset olivat vuosia jäljessä. Järjestelmät oli rakentanut Corame Oy. Ylläpitäjän mukaan käytettyyn phpBB2-ohjelmistoon ei oltu tehty eikä ollut tullut vuoden 2007 alun jälkeen tietoturvapäivityksiä. Ohjelmiston tuki on lakannut vuoden 2009 lopussa. Ylläpitäjä totesi, että he tiesivät järjestelmän haavoittuvaksi ja pelkäsivät joutuvansa tietovuodon kohteeksi


title: Cor Group

text: Terve.fi on terveys- ja hyvinvointiaiheinen verkkosivusto.


title: Cor Group

text: Tohtori.fi on suomalainen nettisivusto, joka sisältää tietoa terveydestä.


title: Cor Group

text: Sivustolta löytyy tietoa esimerkiksi laihdutuksesta, ravintolisistä, ehkäisystä, lääkityksestä, verenpaineesta ja taudeista. Myös erilaiset ekstrapalvelut, kuten painoindeksilaskuri ja masennustesti, tarjoavat lisätietoa.


title: Cor Group

text: Tohtori.fi on toiminut vuodesta 1997 alkaen. Tohtori.fi:n tekijöistä löytyy niin lääkäreitä kuin muitakin asiantuntijoita.


title: Cor Group

text: Vuoden 2006 Terve Median kävijäprofiilin mukaan sivun kävijöistä naisia on 80 prosenttia. Suurin osa käyttäjistä on 25-vuotiaita tai vanhempia. Viikoittain sivustolle päätyy noin 100 000 käyttäjää.


title: John James (kilpa-autoilija)

text: John Martin James (10. toukokuuta 1914 Packwood, Englanti – 27. tammikuuta 2002 St. Julian's, Malta) oli brittiläinen F1-kuljettaja ja insinööri. Hän osallistui yhteen F1-osakilpailuun kaudella 1951, Britannian GP:hen, joka päättyi keskeytykseen eikä hän saavuttanut pisteitä. Hän ajoi myös sarjan ulkopuolisissa kilpailuissa, mutta vuoden 1952 sääntömuutokset rajoittivat hänen osallistumistaan itsemuokatulla Maseratillaan Formula Libreen ja saivat hänet lopettamaan kilpa-ajamisen vuonna 1953.


title: Tom Jones (kilpa-autoilija)

text: Tom Jones (26. huhtikuuta 1943 Dallas, Texas – 29. toukokuuta 2015 Eastlake, Ohio) oli yhdysvaltalainen F1-kuljettaja.


title: Tom Jones (kilpa-autoilija)

text: Jones osallistui yhteen F1-osakilpailuun kaudella 1967, Kanadan GP:hen. Hän kuitenkin karsiutui, eikä päässyt starttaamaan kilpailuun. Hän osoitti harjoituksissa jo hyvää vauhtia, kunnes kärsi sähköviasta aika-ajoissa saaden huonon kierroksen.


title: Tom Jones (kilpa-autoilija)

text: Jones johti hitsaus- ja metalliyritystä Clevelandissa. Hän kuoli Eastlakessa Ohiossa vuonna 2015.


title: The Temple (Cleveland)

text: The Temple on vuonna 1924 rakennettu historiallisesti arvokas synagoga Clevelandissa Ohiossa, joka on kuulunut National Register of Historic Places -rekisteriin vuodesta 1974. Seurakunta edelleen omistaa synagogan ja käyttää sitä tärkeimpinä juhlapyhinä, esimerkiksi Roš hašanan aikaan, vaikka sillä on toinen aktiivisemmin käytössä oleva synagoga lähiökaupungissa. Synagogassa sijaitsee myös rabbi Abba Hillel Silverin perustaman "Temple Museum of Religious Art" -museon taidekokoelma.


title: Jonas Thern

text: Jonas Thern (s. 20. maaliskuuta 1967 Falköping) on ruotsalainen entinen jalkapalloilija ja valmentaja.


title: Jonas Thern

text: Keskikentällä pelannut Thern edusti urallaan ruotsalaista Malmö FF:ä, sveitsiläistä FC Zürichia, portugalilaista Benficaa, skotlantilaista Rangersia sekä italialaisia Napolia ja AS Romaa. Thern pelasi maajoukkueessa 75 maaottelua, ja hän oli mukana Ruotsin joukkueessa 1990 MM-kisoissa, 1992 EM-kisoissa ja 1994 MM-kisoissa. Thern oli maajoukkueen kapteeni MM-pronssia 1994 saavuttaneessa joukkueessa. Thern päätti uransa 1999 polvivamman vuoksi.


title: Jonas Thern

text: Pelaajauran jälkeen Thern on valmentanut kotikaupunkinsa IFK Värnamoa ja Halmstadia.


title: Jonas Thern

text: Thern valittiin Ruotsin parhaaksi miesjalkapalloilijaksi 1989.


title: Jonas Thern

text: Peli- ja valmennusuransa jälkeen Thern on toiminut lukion opettajana John Bauergymnasietissa Värnamossa.


title: Mikkelin Sanomat

text: Mikkelin Sanomat oli suomalainen Mikkelissä julkaistu sanomalehti joka ilmestyi 1885–1893 ja 1896–1954. Lehti ilmestyi nimellä Saimaa 1894–1895.


title: Mikkelin Sanomat

text: Mikkelin Sanomat perustettiin 1885 Mikkelin suomenmielisten piirien äänenkannattajaksi kun vuosina 1881–1884 ilmestynyt Pellervo-lehti lakkasi ilmestymästä 1884 sen julkaisijan Mikkelin lyseon suomen kielen lehtorin Rietrikki Polénin kuoltua joulukuussa 1884. Mikkelin Sanomat ilmestyi aluksi kerran viikossa mutta vuodesta 1888 jo kaksi kertaa viikossa. Lehti jouduttiin kuitenkin lopettamaan 1893, kun sen julkaisijana toiminut J. H. Wartiaisen kirjapaino teki konkurssin. Lehden seuraajaksi tuli "Saimaa"-lehti joka ilmestyi kahdesti viikossa vuosina 1894–1896. Saimaa-lehti joutui kilpailemaan nuorsuomalaisten julkaiseman Mikkeli-lehden kanssa lukijoista.


title: Mikkelin Sanomat

text: Mikkelin vanhasuomalaiset piirit perustivat osakeyhtiön joka alkoi vuoden 1896 alusta julkaista uudelleen Mikkelin Sanomia. Mikkelin Sanomat oli aluksi vanhasuomalaisten ja vuodesta 1918 kokoomuspuolueen äänenkannattaja. Lehti ilmestyi kolme kertaa viikossa vuoteen 1945 saakka ja sen jälkeen kuusi kertaa viikossa. Lehden levikki oli suurimmillaan noin 8 500 kappaletta 1910-luvulla, romahti sitten noin 1 000 kappaleeseen ja nousi vielä uudelleen jatkosodan vuosina 4 000 kappaleeseen. Mikkelin Sanomat jouduttiin lakkauttamaan taloudellisista syistä joulukuussa 1954.


title: Mikkelin Sanomat

text: Mikkelin Sanomat oli 1902–1907 toimittaja Väinö Andelinin omistuksessa. Vuosina 1907–1929 sitä kustansi suomalaisen puolueen kannattajien muodostama osuuskunta. Jatkossa lehteä kustansi vuodesta 1929 "Sanomalehti Oy Mikkeli" ja vuodesta 1945 "Oy Mikkelin Sanomat".


title: Mikkelin Sanomat

text: Kirjailija Kyösti Wilkuna oli aputoimittajana Mikkelin Sanomissa puolentoista kuukauden ajan keväällä 1906. Hän kuvasi tätä ajanjaksoa kirjassaan "Riennon toimitus. Piirteitä Kolkkalan kaupungin sivistyshistoriasta". Kirjailija Joel Lehtonen oli Mikkelin Sanomien toimittajana 1902–1903. Lehden toimittajina ovat olleet eri aikoina myös kirjailijat Oiva Paloheimo ja Osmo Lajula.


title: Naima Akef

text: Naima Akef (arabiaksi نعيمة عاكف, muita kirjoitusasuja Naima Akif, Naïma Akef, s. 7. lokakuuta 1929, Tanta – k. 23. huhtikuuta 1966, Kairo) oli egyptiläinen vatsatanssija, joka esiintyi useissa Egyptin filmiteollisuuden kultaisen ajan elokuvissa.


title: Naima Akef

text: Akef aloitti esiintymisen hyvin nuorena isoisänsä omistamassa Akefin sirkuksessa, jossa hänen vanhempansa esiintyivät akrobaatteina. Hän jätti sirkuksen 14-vuotiaana ja alkoi esiintyä kairolaisissa yökerhoissa. Elokuvaohjaaja Hussein Fawzy löysi Akefin ja heidän ensimmäinen yhteinen elokuvansa oli "Al-Eïch wal malh" ("Leipää ja suolaa", 1944). Akef myös avioitui Fawzyn kanssa. Naima Akefista tuli elokuvien myötä aikansa tunnetuin vatsatanssija-näyttelijä Egyptissä. Hän liittyi myös Leil Ya Ain Group -kansantanssiryhmään.


title: Naima Akef

text: Akef jätti elokuvat vuonna 1964 hoitaakseen poikaansa toisesta avioliitostaan kirjanpitäjä Salah Abdel Aleemin kanssa. Hän kuoli vuonna 1966 syöpään.Lähde: IMDb.com


title: 841 Naval Air Squadron

text: 841 Naval Air Squadron (841 NAS) oli Britannian Kuninkaallisen laivaston ilmavoimien lentolaivue.


title: 841 Naval Air Squadron

text: Laivue perustettiin 1. heinäkuuta 1942 RNAS Lee-on-Solentissa kalustonaan ainoastaan kaksi Fairey Albacorea. Konevahvuus lisääntyi elokuussa neljään. Laivue palveli RAF:n osana, joten se siirrettiin 17. elokuuta Middle Wallopin lentotukikohtaan ja 23. elokuuta edelleen Manstoniin. Laivue suoritti kaikkiaan 99 yöllistä hyökkäystä vihollisen Kanaalin meriliikennettä ja E-veneitä vastaan.


title: 841 Naval Air Squadron

text: Alkuvuodesta 1943 laivueen osastoja palveli Coltishallissa, Exeterissä ja Tangemeressä, josta siihen lopulta liitettiin 31. toukokuuta 823 laivue. Liitoksen jälkeen laivueella oli 16 Albacorea ja kolme Fairey Swordfishiä. Laivue lakkautettiin 1. joulukuuta Manstonissa, jolloin laivueen tehtävät ja kalusto siirrettiin Kanadan ilmavoimien 415 laivueelle.


title: 841 Naval Air Squadron

text: Laivue perustettiin uudelleen 1. helmikuuta 1944 RNAS Lee-on-Solentissa kalustonaan 12 Fairey Barracuda II:sta. Laivue siirtyi kuukauden lopulla RNAS Fearniin koulutukseen. Laivue liitettiin kesäkuussa 2. Laivaston torpedopommittajalennostoon RNAS Machrihanishissa. Laivue siirtyi elokuussa "HMS Formidablelle" kuudeksi päiväksi. Laivue siirtyi kuun lopulla RNAS Grimsetterin ja RNAS Machrihanishin kautta edelleen "HMS Implacablelle", jonka mukana se suoritti lokakuussa iskuja Norjan rannikon kohteisiin. Laivue lakkautettiin 28. marraskuuta RNAS Hastonissa, kun se liitettiin 828 laivueeseen.


title: Inkeri (lehti)

text: Inkeri oli Pietarissa vuosina 1884–1917 ilmestynyt suomenkielinen sanomalehti. Samalla nimellä ilmestyy nykyään Viron inkerinsuomalaisten liiton tiedotuslehti sekä Pietarin Inkerin Liiton julkaisu.


title: Inkeri (lehti)

text: Lehden ensimmäinen numero ilmestyi tammikuun alussa 1884. Sen alaotsikkona oli "Pietarin ja Inkerin suomalainen äänenkannattaja". Päätoimittajana oli Pietarin ylemmän kirkkokoulun johtaja A.F. Silén. Muita toimittajia ja avustajia olivat kirkkoherrat Otto Rokkanen, A. J. Piispanen, opettajat Paavo Räikkönen, A. Tiisniekka, Johannes Häyhänen, Sakari Putro, Pekka Niukkanen, Robert Seppänen sekä lehden koko ilmestymisajan Mooses Putro.


title: Inkeri (lehti)

text: Uutiset käsittelivät etupäässä Pietarin elämää, mutta kirjeenvaihtajat lähettivät kertomuksia myös maaseudulta, varsinkin Pietarin lähiympäristöstä. Pääpaino annettiin seurakunta- ja kouluelämälle sekä raittiustyölle, mutta lehti käsitteli myös talouselämää, kotiseutuharrastusta, kunnallista toimintaa sekä maailman tapahtumia. Kaunokirjallisia teoksia julkaistiin usein jatkokertomuksina.


title: Inkeri (lehti)

text: Inkeri ilmestyi ensin kerran ja myöhemmin kaksi kertaa viikossa. Se oli taloudellisesti kannattamaton, minkä vuoksi tilalle päätettiin perustaa uusi lehtiyritys. Joulukuussa 1905 alkoi ilmestyä Uusi Inkeri, jonka johdossa olivat opettajat Kaapre Tynni ja Paavo Räikkönen. Kustantajina toimivat kirkkokoulun johtaja Pietari Toikka ja liikemies Joonas Peusa. Kolme kertaa viikossa ilmestynyttä lehteä painettiin sensuurivaikeuksien takia Viipurissa. Uuden Inkerin linja oli entistä radikaalimpi, ja viranomaiset lakkauttivat sen vuonna 1906.


title: Inkeri (lehti)

text: Kirkollisten piirien edustajat perustivat vuonna 1906 uuden Inkeri-lehden, mutta heistä eronneet edistysmieliset siirtyivät kannattamaan Uuden Inkerin korvannutta Nevaa. Inkerin ensimmäisenä toimittajana oli kokenut lehtimies Paavo Räikkönen. Lehti oli kirkollisten asiain harras äänenkannattaja ja harrasti kansallisasiaa lämpimämmin kuin sen kilpailija. Papisto avusti Inkeriä muun muassa erityisin kotiseutunumeroin. Myös lehden päätoimittajiin kuului pappeja, kuten Otto Louhelainen.


title: Inkeri (lehti)

text: Inkeri lakkautettiin lokakuun vallankumouksen jälkeen joulukuussa 1917.


title: Inkeri (lehti)

text: Viron inkerinsuomalaisten etujärjestö Viron inkerinsuomalaisten liitto ryhtyi julkaisemaan samannimistä tiedotuslehteä elokuussa 1993. Lehti ilmestyy kerran kuukaudessa. Se keskittyy Viron inkerinsuomalaisten toimintaan ja yleisemmin erilaisiin Suomeen liittyviin tapahtumiin Virossa. Lehteä toimittavat Ia Mihkels ja Kasperi Hasala. Lehti on ilmestynyt osaksi värillisenä joulukuusta 2006, ja se ilmestyy myös Internetissä. Suomenkielinen lehti on Virossa asuville inkeriläisille tärkeä yhdysside äidinkieleen.


title: Inkeri (lehti)

text: Pietarissa on ilmestynyt samanniminen lehti vuodesta 1998. Se on nykyään Pietarissa toimivan Inkerin Liiton julkaisu, ja sen päätoimittaja on myös Inkerin Liiton puheenjohtaja Aleksanteri Kirjanen. Muut toimittajat ovat Antti Pyykkönen, Antti Syrov ja Aleksei Krjukov. Lehden painosmäärä oli vuonna 2008 250 kpl.


title: Dušan Bajević

text: Dušan Bajević (kyr. Душан Бајевић) (10. joulukuuta 1948 Mostar, Jugoslavian sosialistinen liittotasavalta) on bosniahertzegovinalainen entinen jalkapalloilija ja nykyinen jalkapallovalmentaja. Hän työskentelee AEK Ateenan teknisenä johtajana.


title: Dušan Bajević

text: Hän on edustanut maajoukkuetasolla Jugoslaviaa Saksan MM-kisoissa 1974. Hän teki turnauksessa kolme maalia kolmessa ottelussa. Bajević teki kaikki maalit Zairea vastaan. Seurajoukkuetasolla hän oli Kreikan Superliigan paras maalintekijä 1980 ja voitti Kreikan mestaruuden AEK Ateenan pelaajana kahdesti: 1978, 1979.


title: Dušan Bajević

text: Valmentajana Bajević on niittänyt menestystä erioten Kreikassa. Hän on voittanut kaikkiaan kahdeksan maan mestaruutta, niistä puolet ovat tulleet AEK Ateenassa ja puolet Olympiakosissa. Hänet on valittu kuusi kertaa Kreikan Superliigan vuoden valmentajaksi.


title: Dušan Bajević

text: Syyskuussa 2010 Bajević sai potkut AEK:n päävalmentajan tehtävistä. Syynä potkuihin oli AEK:n kehno aloitus, neljästä ottelusta vain yksi voitto. Viimeinen niitti Bajevićin arkkuun oli 1–3 tappio sarjanousija Ethnikos Olympiakos Voloulle.


title: Dušan Bajević

text: Lokakuussa 2010 Bajevićin ura jatkui Kyproksella AC Omonian päävalmentajana. Hän sai potkut tehtävistään huhtikuussa 2011, kun Omonia ei onnistunut uusimaan Kyproksen mestaruutta. Bajevićin viimeiseksi otteluksi jäi 0–2 tappioon päättynyt kamppailu mestaruuden vienyttä APOELia vastaan.


title: Dušan Bajević

text: Kesäkuussa 2012 Bajević allekirjoitti kaksivuotisen sopimuksen kreikkalaisseura Atromitosin kanssa. Seura pelasi hänen johdollaan hyvän syksyn ja oli joulukuussa Kreikan liigassa neljäntenä. Putoaminen maan cupista kolmannella kierroksella Ethnikos Olympiakos Volosille johti kuitenkin potkuihin joulun alla 2012.


title: Dušan Bajević

text: Kesällä 2013 Bajević palasi AEK Ateenan palvelukseen tekniseksi johtajaksi.


title: Äyräpään–Vuosalmen taistelut

text: Äyräpään–Vuosalmen taistelut käytiin kesä–heinäkuussa 1944 Karjalankannaksella Vuoksen etelärannalla Äyräpäässä ja Vuoksen pohjoisrannalla Vuosalmella. Ne olivat osa laajempaa puna-armeijan suurhyökkäystä, jonka tarkoituksena oli murskata suomalaisten puolustuslinjat ja joukot Kannaksella.


title: Äyräpään–Vuosalmen taistelut

text:
Puna-armeijan 9. kesäkuuta 1944 alkanut suurhyökkäys oli jo edennyt Viipurin pohjoispuolelle Tali-Ihantalaan. Alun perin Leningradin rintaman suunnitelmaan ei sisältynyt ylimenohyökkäystä eikä yleensäkään hyökkäystä Vuosalmella. Mutta kun 21. ja 23. armeijan hyökkäys ei johtanut toivottuun tulokseen Suomenlahden ja Vuoksen välillä, marsalkka Govorov tarkisti suunnitelmansa ja päätti ylittää Vuoksen sen kapeimmalta kohdalta ja hyökätä Vuosalmessa. Hän antoi hyökkäystehtävän 23. armeijalle, jolla oli käytettävissään kolme armeijakuntaa (VI, XCVIII, ja XCV AK) sekä 17. linnoitusalue, joka oli ryhmittynyt puolustukseen Vuoksen alajuoksulle. Neuvostoliiton III armeijakuntaa ei Leningradin rintamalla esiintynyt.
Suomalaisten keskeneräinen VKT-linja kulki Vuoksen pohjoisrannalla ja ylimenohyökkäys edellytti sen murtamista. Äyräpään harjanteella sijaitsi seitsemän kilometriä pitkä ja vain 200–300 metriä syvä sillanpääasema (Pölläkkälä–kirkonmäki–Kylä–Paakkola), jonka tarkoituksena oli estää neuvostojoukkojen pääsy ja kaivautuminen Vuoksen rantaan. Paikka oli ongelmallinen, koska Kylä-Paakkolan korkeimmalta harjanteelta pystyi hallitsemaan maisemaa pitkälle Vuosalmen puolelle. Sillanpääasema oli alun perin suunniteltu osaksi puolustuslinjaa. Sillanpääaseman mielekkyydestä keskusteltiin ja kiisteltiin komentajien keskuudessa.


title: Äyräpään–Vuosalmen taistelut

text: Kannaksen joukot oli määrätty 15. kesäkuuta viivytykseen ja III armeijakunta oli 20. kesäkuuta lähes kokonaisuudessaan ryhmittynyt puolustukseen VKT-linjalle. 2. divisioona (2. D) vetäytyi pääosin Vasikkasaaren ponttonisillan ja lossin kautta Vuoksen pohjoisrannalle ja ryhtyi saman tien parantamaan asemiaan. Neuvostojoukot saapuivat Äyräpään alueelle 21. kesäkuuta 1944.


title: Äyräpään–Vuosalmen taistelut

text: Ihantalan ja Viipurinlahden taisteluiden jatkuessa kiivaina kehittyi Äyräpään ja Vuosalmen alueella suoranainen suurtaistelu. Vuosalmea oli puolustamassa kaksi vahvistettua 2. divisioonan rykmenttiä. Everstiluutnantti Adolf Ehrnroothin jalkaväkirykmentti 7 (JR 7) ja eversti Frans Wahlbäckin jalkaväkirykmentti 49 (JR 49). Vahvennetun 2.D:n kaistalla oli 0,7 pataljoonaa rintamakilometriä kohti.


title: Äyräpään–Vuosalmen taistelut

text:
Puolustuksen tukena oli seitsemän kenttätykistöpatteristoa, joista neljän tuli oli keskitetty Äyräpäähän. Tykistö ampui 4.–7. heinäkuuta noin 40 000 kranaattia.
Puna-armeija teki useita tunnusteluhyökkäyksiä 21. kesäkuuta alkaen Äyräpään harjanteella sijainnutta suomalaisten sillanpääasemaa vastaan, mutta kaikki ne torjuttiin.


title: Äyräpään–Vuosalmen taistelut

text: Kesäkuun viimeisenä päivänä suomalaiset suorittivat tunnusteluhyökkäyksen ja saivat vankeja, jotka paljastivat neuvostojoukkojen aloittavan hyökkäyksen samana päivänä. Tykistö aloitti voimakkaan, noin 5 000 kranaatin vastavalmistelun, josta aiheutui hyökkäysryhmityksille pahoja tappioita ja osa pakeni pakokauhun vallassa.


title: Äyräpään–Vuosalmen taistelut

text: Neuvostojoukot valmistelivat hyökkäystä huolellisesti useita vuorokausia. Ensimmäisen hyökkäysportaan pataljoonia koulutettiin Vuoksen ylittämiseen ja rantautumiseen. Ylimenoa varten rakennettiin yli 600 venettä, sata lauttaa ja 1 500 pienempää 3–6 miestä kantavaa venettä. Neuvostojoukot harjoittivat ahkerasti lauttapartiointia Vuoksessa, mutta ne tuhottiin säännöllisesti. Puutavaraa he onnistuivat aluksi saamaan Pölläkkälän sahalta, mutta se tuhottiin tykistötulella ja paloi maan tasalle.


title: Äyräpään–Vuosalmen taistelut

text: Rauhallisemman valmisteluvaiheen aikana kumpikin osapuoli harjoitti ahkerasti tiedustelutoimintaa vastapuolen tilanteen selvittämiseksi. Suomalaiset jatkoivat kiireisesti kenttälinnoitustöitään, joita kuitenkin häiritsi jatkuva tykistö- ja kranaatinheitintuli.


title: Äyräpään–Vuosalmen taistelut

text: 29. kesäkuuta venäläisten todettiin keskittävän uusia voimia Äyräpään alueelle. Tiedustelu havaitsi 1. heinäkuuta neuvostojoukkojen liikenteen kasvaneen huomattavasti Vuoksen eteläpuolella Pasurinkankaantiellä, jossa marssirivistön marssi Punnuksenkylän ohitse kesti kolme tuntia. Siinä oli kymmenen jalkaväkikomppaniaa, toistasataa miehistönkuljetuskuorma-autoa, 95 hevosajoneuvoa, 19 raskasta panssarivaunua ja paljon tykistöä. Vilkas liikenne jatkui seuraavana päivänä, jolloin vuorokaudessa havaittiin 700 kuorma-autoa liikkeellä kohti Äyräpäätä. Autoissa kuljetettiin miehistön lisäksi ponttoneja, veneitä ja runsaasti tykistöä. 3. heinäkuuta liikenne alkoi hiljentyä ja neuvostojoukkojen oletettiin olevan kokonaisuudessaan perillä. Huomattiin myös, että Kylä-Paakkolan eteläpuolella olevalle kankaalle oli ilmaantunut 15 rynnäkkötykkiä, 40 panssarivaunua sekä silta- ja ylimenokalustoa, lisäksi runsaasti tykistöä ja 2–3 raketinheitinpatteria. Neuvostoilmavoimien toiminta alkoi vilkastua 2.7. ja ne pudottivat fosforipommeja, jotka sytyttivät metsän palamaan.


title: Äyräpään–Vuosalmen taistelut

text: Valmisteluvaiheeseen kuului myös propagandan luonti, joka yllytti neuvostosotilaita sankaritekoihin. Vuoksen ylitystä rinnastettiin Dneprin ja Berezinan ylimenotaisteluihin. ”"Isänmaan nimessä, pyhän koston nimessä, lähestyvän voiton nimessä: eteenpäin, vastustamattomasti eteenpäin! Puhdistakaamme koko Neuvostomaa saksalais-suomalaisista valloittajista. Lyökäämme kuolettavasti haavoittunut suomalainen peto sen omassa luolassa. Koko Neuvostoliiton kansa uskoo voimaamme ja odottaa nopeata ja lopullista Hitlerin suomalaisorjien tuhoa. Eteenpäin rynnäkköön vihollisasemia vastaan! Kuolema saksalaissuomalaisille valloittajille."”


title: Äyräpään–Vuosalmen taistelut

text: Venäläisten ilmatoiminta vilkastui tuntuvasti 3. heinäkuuta ja aamulla 4. heinäkuuta klo 3.50 alkoi tykistövalmistelu ja sen jälkeen suurhyökkäys. Tulivalmisteluun osallistui 25 kenttätykistöpatteria, 100 kranaatinheitintä ja yli 100 maataistelu- ja pommikonetta.


title: Äyräpään–Vuosalmen taistelut

text: Voimakkaat jalkaväen ja panssarivoimien hyökkäykset johtivat sisäänmurtoihin. Suomalaisten vastaiskut eivät enää tuottaneet tuloksia, mutta vasta 9. heinäkuuta varhain aamulla venäläiset onnistuivat valtaamaan koko sillanpääaseman ja muodostamaan kaksi kilometriä leveän oman sillanpääasemansa Vasikkasaaren, Lossin ja kirkonmäen kohdalta. Äyräpäätä hallitsi nyt Puna-armeijan 92.D, 142.D, 281.D, 381.D ja 10.D. Samana päivänä alkoi Vuoksen ylimeno, jota edelsi voimakas tykistötuli 680 putkella ja 200 lentokoneen ilmahyökkäys. Suomalaisten tykistö yritti estää ylimenon kahdeksalla patteristolla ja saksalaiset iskivät 32 Stukalla Äyräpään alueella olleita tykistöasemia vastaan. Samalla omat hävittäjät hyökkäsivät vihollispommittajia vastaan pudottaen 22 neuvostokonetta Vuosalmen alueella. Vastatoimenpiteistä huolimatta neuvostojoukot kykenivät ylittämään Vuoksen ja laajentamaan sillanpääasemaansa Vuosalmen puolelle.


title: Äyräpään–Vuosalmen taistelut

text: Ennen Vuoksen ylimenoa venäläiset löivät Äyräpäänharjanteella olleen suomalaisten sillanpääaseman ensin keskeltä kahtia ja seuraavan yönä vielä kaakkoisosan puoliksi, jolloin 2.D:n Komentaja Martola määräsi joukot vetäytymään asemasta. Armeijakunnan komentaja Siilasvuo määräsi kuitenkin joukkoja jäämään vielä Äyräpään kirkonmäelle ja Vasikkasaareen. Kirkonmäellä olleet erillinen pataljoona 25:n (ErP 25) ja JR 7:n II pataljoonan jäännöksistä koostuva joukko puolusti sitkeästi kilometrin levyistä ja 200 metrin syvyistä mottia. Joukko joutui lopulta tukalaan asemaan ja kaatui tai joutui sotavankeuteen. Sillanpääasema murtui suomalaisen tykistön voimakkaasta sulkutulesta huolimatta. Juuri vaihdettu ErP 25 poistui pakokauhunomaisesti Vuoksen yli veneillä ja uimalla, jolloin moni hukkui tulituksessa.


title: Äyräpään–Vuosalmen taistelut

text: Siilasvuon päätöksen tarkoituksena oli vallata asemat takaisin oikealta lohkolta käsin. Aamulla 6. heinäkuuta klo 8.00 alkanut hyökkäys epäonnistui. Taipaleen lohkolta komennettu 19. prikaatin IV pataljoona juuttui paikoilleen.


title: Äyräpään–Vuosalmen taistelut

text: Asemat yritettiin palauttaa kaikkiaan kolme kertaa, mutta 7. heinäkuuta Neuvostoliiton 92. divisioonan joukot valtasivat iltapäivällä Harjulan tukikohdan ja lossin seudun.


title: Äyräpään–Vuosalmen taistelut

text: Äyräpäänharjanne on rapakivikkoista kovaa maata, jossa tykistön ammusten sirpalevaikutus oli erityisen voimakasta. Harjanteelta avautui laakea peltomaisema sekä Äyräpään että Vuosalmen suuntaan. Harjanne oli myös kapeutensa takia hankala puolustaa ja taistelijoiden selustassa oli lisäksi virtaava joki. Rivisotilaat purnasivat harjanteen puolustamista, mutta päällystö piti sitä välttämättömänä siihen asti, kunnes VKT-linja saataisiin kuntoon.


title: Äyräpään–Vuosalmen taistelut

text: Tulivalmistelun tauottua joen ylle laskettiin lentokoneesta läpinäkymätön savuverho, jonka suojassa venäläiset joukot syöksyivät pikaveneillä ja moottorilautoilla 2 kilometrin levyisenä rintamana 300 metriä leveän virran yli. Venäläiset onnistuivat saman tien murtautumaan suomalaisten asemiin vastarannalla, sekä muodostamaan 4 km leveän ja kilometrin syvyisen laajennuksen pohjoisrannalle, josta ryhdyttiin välittömästi levittäytymään Vuosalmen peltoaukeille ylittäen metsänreunatkin. Venäläiset olivat 9. heinäkuuta kello kahdeksaan mennessä leveähköllä hyökkäyskiilallaan valloittaneet ainakin 4 km² laajuisen alueen Vuosalmen puolelta. Vihollisen ylitys oli kohdistunut JR 7:n lohkolle ja samaan aikaan JR 4 vetäytyi kokonaan ankarasti taistellen Kylä-Paakkolan sillanpääasemasta. Puolustus alkoi pitää sen jälkeen, kun suomalaiset vetäytyivät Vuosalmen peltoaukeilta perinteiseen suomalaiseen metsämaastoon.


title: Äyräpään–Vuosalmen taistelut

text: Päivän aikana suomalaiset kykenivät kuitenkin kiivailla rynnäköillä työntämään vihollisen takaisin metsänreunoille, mutta eivät juuri pidemmälle rynnäkkötykkien puutteen vuoksi, joita luvattiin paikalle vasta vuorokauden kuluttua. Ylimenon jälkeen vihollinen siirsi Vuosalmen puolelle huomattavia määriä joukkoja ja kevyitä panssarivaunuja. Viholliselta siepatun radiosanoman mukaan sen tappiot olivat koituneet huomattavan suuriksi, 142. divisioona oli menettänyt mm. suurimman osan jalkaväestään virran ylityksessä. Venäläiset onnistuivat saamaan hallintaansa Vuosalmelta myös erinomaiset tykistön tulenjohtopaikat. Suomalainen tykistö ampui Vuosalmella 9. heinäkuuta 13 500 laukausta.


title: Äyräpään–Vuosalmen taistelut

text: Suomalaisen 2. D pataljoonat ja III Armeijakunnan lähettämät vähäiset apuvoimat joutuivat kovalle koetukselle. Kannaksen joukkojen komentaja hälytti entisistä raskaista taisteluista hiukan levähtäneen PsD:n ja määräsi sen iskuosan, JääkPr:n ja Rynn.tyk pataljoonan siirtymään Vuosalmen suuntaan puolustuksen tueksi.


title: Äyräpään–Vuosalmen taistelut

text: Kesken taisteluiden 7. heinäkuuta vaihtui 2.D:n komentaja, jolloin Martolan tilalle astui kenraalimajuri Aarne Blick. Vaihdon syynä oli Aunuksen ryhmän komentaja, kenraaliluutnantti Paavo Talvelan tyytymättömyys alaisensa kenraalimajuri Aarne Blickin toimintaan VI Armeijakunnan komentajana.


title: Äyräpään–Vuosalmen taistelut

text: Suomalaiset jääkäripataljoonat tekevät vastaiskun 19. heinäkuuta 1944 raskain tappioin.


title: Äyräpään–Vuosalmen taistelut

text: Vaihtelevien taisteluiden, puolin ja toisin suoritettujen hyökkäysten jälkeen rintama vakiintui sodan loppuun saakka venäläisten saavutettua noin 7 km leveän ja 2,5 km syvän sillanpääaseman Vuosalmella. Suomalaisten onnistui suurimmalta osin pitää jokilinja valvonnassaan ja häiritä tykistöllään joen yli tapahtuvia kuljetuksia. Venäläisten sillanpääasemaan suoritettiin rajuja ja tuloksiltaan tehokkaita ilmahyökkäyksiä saksalaisilla syöksypommittajilla, jotka heikensivät olennaisesti sillanpääaseman joukko- ja panssarikeskittymiä.


title: Äyräpään–Vuosalmen taistelut

text: Venäläiset olivat saavuttaneet metsänreunan, jonka yli Vuosalmen harjanteella oleva tähystys ei ulottunut, jolloin tykistön tuli alkoi heiketä ja jalkaväki ei kyennyt enää hyökkäämään. Panssarivaunutkaan eivät auttaneet, koska suomalaisten panssaritorjunta oli jo riittävän tehokasta.


title: Äyräpään–Vuosalmen taistelut

text: Puna-armeija menetti kaatuneina, haavoittuneena ja kadonneina kaikkiaan 15 000 miestä, suomalaiset 6 000. Vuosalmen taistelussa suurta ylivoimaa vastaan kaatui 9.–17. heinäkuuta 1944 välisenä aikana 2 296 suomalaista sotilasta. Er.P 25 menetti Äyräpään sillanpääasemassa kahdessa vuorokaudessa 300 miestä ja 17 upseeria. IV/19 .Pr menetti 6. heinäkuuta puolet vahvuudestaan.


title: Äyräpään–Vuosalmen taistelut

text: Taistelun lopputuloksena VKT-linja taipui, mutta ei murtunut. Venäläiset eivät operaatiollaan saavuttaneet yhteyttä Tali-Ihantalan alueella oleviin joukkoihinsa, joka oli heidän ensisijainen päämääränsä. Vuosalmen taistelusta muodostui osa suomalaisten saavuttamaa laajempaa torjuntavoittoa Karjalankannaksella ja Laatokan Karjalassa.


title: Rietrikki Polén

text: Rietrikki (Rietrik, Fredrik) Polén (23. huhtikuuta 1823 Pieksämäki – 24. joulukuuta 1884 Mikkeli) oli suomalainen toimittaja, kielenkääntäjä, lyseon lehtori ja suomalaisuusaatteen kannattaja.


title: Rietrikki Polén

text: Pieksämäen kappalaisen Fredrik Polénin ja Severina Blidberg poikana syntynyt Polén pääsi ylioppilaaksi 1845 ja opiskeli Helsingin yliopistossa vanhoja kieliä, historiaa ja maantiedettä valmistuen filosofian kandidaatiksi ja maisteriksi 1850. Polén teki opiskeluvuosinaan 1846–1847 Suomalaisen Kirjallisuuden Seuran kustannuksella kansanperinteen keruumatkan Itä-Suomeen ja kokosi sananlaskuja, arvoituksia, satuja ja kansanlauluja. Hän väitteli filosofian tohtoriksi 1. toukokuuta 1858 aiheenaan "Johdanto Suomen kirjallisuushistoriaan". Polénin väitöskirja on ensimmäinen suomenkielinen tohtorinväitöskirja.


title: Rietrikki Polén

text: Polén toimi Suometar-lehden avustajana ja vuosina 1851–1856 lehden toimittajana. Vuosina 1859–1863 Polén julkaisi omaa Mehiläinen-nimistä lehteä jossa hän ajoi voimakkaasti suomalaisuutta ja suomen kielen aseman parantamista. Tämä lehti joutui kuitenkin lopettamaan ilmestymisen sen levikin laskettua nopeasti. Vuodesta 1864 Polén oli sitten Uusi Suometar -lehden päätoimittajana.


title: Rietrikki Polén

text: Polén oli Uudenmaan lääninhallituksen 1. suomen kielen kääntäjänä 1856–1868. Helsingin Bell-Lancasterkoulun 1. opettajana ja johtajana 1860–1862 sekä Viipurin alkeisoppilaitoksen ylimääräisenä suomen kielen lehtorina vuodesta 1868 ja Kuopion lukion kollegana vuodesta 1874. Viimeiset vuotensa Polén toimi Mikkelissä vuodesta 1877 alkaen Mikkelin lyseon uskonnon ja suomen kielen lehtorina. Hän julkaisi Mikkelissä vuosina 1881–1884 suomenmielistä Pellervo-sanomalehteä.


title: Rietrikki Polén

text: Polén omisti vuodesta 1855 alkaen Kontiomäen Aution tilan Pieksämäellä. Hän oli naimisissa vuodesta 1855 Rautalammin kirkkoherran Adolf Reinhold Langin tyttären Alexandra Matilda Langin (k. 1911) kanssa.


title: Rietrikki Polén

text: Polénin mukaan on nimetty Pieksämäen kulttuurikeskus Poleeni.


title: Basketball-Bundesliga 2008–2009

text: Basketball-Bundesligan kausi 2008–2009 on sarjan 43. kausi. Edelliskauden mestarina kauteen lähti ALBA Berlin. Sarjanousijana kauteen lähti Giants Nördlingen. Euroliigassa joukkueista pelasi ALBA Berlin, joka oli myös ensimmäinen Bundesliga-seura, jonka kotiareenan kapasiteetti oli yli 10 000. Kauden voitti EWE Baskets Oldenburg.


title: Basketball-Bundesliga 2008–2009

text: Runkosarjan voitti ALBA Berlin.


title: Ripidi

text: Ripidi on ortodoksinen jumalanpalvelusväline. Ripidi on pyöreä, noin 40 cm läpimittainen ja useimmiten metallinen kiekko, jonka keskellä on kuusisiipisen kerubin kuva molemmilla puolilla. Levyn reunat voivat olla yhtenäiset tai sitten koristellut, oikeastaan joka kirkossa joissa ripidejä on ne ovat erilaisia. Levyyn liittyy keskimäärin noin puolentoista metrin pituinen puinen tai metallinen varsi. Ripidejä on aina kaksi ja niitä säilytetään alttarissa, tavallisimmin alttaripöydän takaisen ristin yhteydessä olevissa telineissä.